Термодинамиканинг нолинчи ва биринчи қонунлари » Kimyo » Referat » Referat | Haqida\nAsosiy / ReferatKimyo Термодинамиканинг нолинчи ва биринчи қонунлари\nТермодинамиканинг нолинчи ва биринчи қонунлари\nFayl hajmi 76,32 kB\n2.\tТермодинамиканинг нолинчи қонуни.\n3.\tЖараён иши.\n4.\tТермодинамиканинг биринчи қонуни.\n5.\tКалорик коэффициентлар.\n6.\tГесс қонуни. Кирхгоф тенгламаси.\nТермодинамиканинг нолинчи, ёки умумий қонуни температурани термометр ёрдамида ўлчашга асосланган. Иссиқлик ҳақидаги таълимотга температура иссиқлик ёки термодинамик мувозанат тушунчалари орқали киритилади. Ушбу тушунчаларни мантиқий таърифлаш қийин.\nАгар температуралари сезги аъзолари орқали ўлчанганда бир-биридан кескин фарқ қиладиган иккита жисм, масалан қизиб турган металл ва совуқ сув, ўзаро туташтирилса, системада ҳар қандай макроскопик ўзгаришлар тўхтагунча уларнинг бири совийди, иккинчиси эса исийди. Бундай ҳолатда иккита жисм ўзрао термодинамик мувозанатда турубди ва улар бир хил температурага эга деб ҳисобланади. Иккита эмас, бир нечта жисм ўзаро туташганда ҳам термодинамик мувозанат қарор топади.\n1931 йилда Р.Фаулер термодинамик мувозанат қонунини, яъни термодинамиканинг нолинчи қонунини қуйидагича ифодалади:\nАгар A ва B системаларнинг ҳар бири D система билан иссиқлик мувозанатида турган бўлса, A ва B системалар ўзаро иссиқлик мувозанатида бўлади деб ҳисоблаш мумкин.\nТермодинамиканинг биринчи қонуни (биринчи бошланиши) бир нечта шаклда ифодаланади. Улар қуйидагилар:\nИзоляцияланган системанинг энергияси доимий.\nАгар изоляцияланган системанинг энергияси атроф муҳит таъсирисиз ортиши мумкин бўлганда эди, биринчи тур абадий двигателни, яъни энергия сарфламайдиган двигателни ясаш мумкин бўлар эди. Лекин биринчи қонуннинг иккинчи таърифига кўра:\nБиринчи абадий двигателни бўлиши мумкин эмас.\nИзоляцияланган система энергиясининг домийлиги энергияни бир турдан иккинчисига ўтишига монеълик қилмайди. Бундай ўтишлар натижасида энергия йўқолмайди ва пайдо бўлмайди. Бундан биринчи қонуннинг учинчи таърифи келиб чиқади:\nЭнергия изсиз йўқолиб кетмайди ва йўқдан бор бўлмайди, балки қатъий эквивалент миқдорларда бир турдан иккинчисига ўтади.\nЭнергиянинг сақланиш қонунидан қуйидаги тенглама келиб чиқади.\nQ = U + W (1)\nБу ерда Q – системага берилган иссиқлик, U – ички энергиянинг ортиши, W- система бажарган иш.\nЧексиз кичик элементар жараёнлар учун (1) тенглама қуйидаги кўринишда ифодаланади:\nQ = dU + W = dU + pdV + W’ (2)\nБу ерда pdV – системанинг кенгайиш иши, W’ – бошқа турдаги элементар ишлар йиғиндиси. W’ катталик фойдали иш ҳам дейилади. Кимёвий термодинамикада фақат кенгайиш иши ҳисобга олинади, W’ эса нолга тенг деб ҳисобланади. Бундан,\nW = pdV (3) ва Q = dU + pdV (4)\n1 ва 4 тенгламалар термодинамика биринчи қонунининг математик ифодасидир. Мазкур тенгламалардан келиб чиқадики, системага берилган ёки системадан олинган иссиқлик системанинг ички энергиясини ўзгаришига ва система бажарадиган ёки система устида бажариладиган ишга сарфланади.\nИссиқлик эффекти. Гесс қонуни.\nКимёвий термодинамиканинг кимёвий реакцияларни иссиқлик эффектини ўрганувчи бўлими термокимё дейилади. Кимёвий мувозанатлар тадқиқотида ва кимёвий жараёнларнинг иссиқлик балансини ҳисоблашда термокимёнинг амалий аҳамияти жуда катта.\nОдатда кимёвий реакциялар ўзгармас ҳажмда ва ўзгармас босимда ўтказилади. Изохор жараёнларда\nQV = U (5)\nИзобар жараёнларда эса,\nQp = U + pV = H (6)\n5 ва 6 тенгламалар ҳажм ва босим жараён охиригача ўзгармас бўлгандагина бажарилади. QV ва Qp изохор ва изобар иссиқлик эффектлари ҳам дейилади.\nКимёвий реакциянинг иссиқлик эффекти деб, ўзгармас ҳажм ва босимда қайтмас жараёнда система томонидан ютилган ёки чиқарилган иссиқликнинг максимал миқдорига айтилади, шу шарт биланки, реакция маҳсулотлари ва бошланғич моддалар бир хил температурага эга бўлиши ва кенгайишдан бошқа иш бажарилмаслиги керак.\nОлиб борилган тажрибалар асосида 1936 йилда рус олими Г.Гесс қуйидаги қонуниятни таърифлаб берди:\nРеакцияннинг иссиқлик эффекти жараён йўлига эмас, балки системанинг бошланғич ва охирги ҳолатларига боғлиқ.\nМазкур қонунни тушуниш учун қуйидаги мисолдан фойдаланамиз.\nБошланғич моддалар икки йўл билан реакция маҳсулотига айланиши мумкин:\nА) иссиқлик эффекти H1 бўлган бевосита реакция орқали;\nБ) иссиқлик эффектлари H2 ва H3 бўлган реакциялар орқали. Гесс қонунига мувофиқ реакцияларнинг иссиқлик эффектлари ўзаро H1 = H2 + H3 тенглама билан боғлиқ, яъни реакция қандай йўллар билан олиб борилишидан қатъий назар реакцияларнинг иссиқлик эффектлари йиғиндиси бир хил бўлади.\nГесс қонуни термокимёнинг асосий қонуни ҳисобланади. 5 ва 6 тенгламалардан\nQp - QV = pV (7)\nкелиб чиқади, яъни ўзгармас босим ва ўзгармас ҳажмдаги иссиқлик эффектлари фарқи кенгайиш ишига тенг. 7 тенгламани идеал газ ҳолат тенгламасига татбиқ қилинса қуйидаги тенглама ҳосил бўлади:\npV = nRT (8) бундан Qp - QV = nRT (9) ёки\nH = U + nRT (10)\nАгар n = 0 бўлса H = U бўлади. Агар реакцияда суюқ ва қаттиқ моддалар иштирок этаётган бўлса n ни топишда улар ҳисобга олинмайди.\nКимёвий реакциялар бориши давомида моддалар миқдорининг ўзгариши (n) реакция тенгламасидаги стехиометрик коэффициентлар фарқи () га тенг. Шунинг учун n = .\nМисол. Ўзгармас босим ва 298 К температурада қуйидаги реакциянинг иссиқлик эффектини аниқланг.\nЎзгармас ҳажмдаги иссиқлик эффекти -284,2 кЖ/мол:\nЕчиш:  = маҳс - бошл. = 0-3 = -3. Бундан\nH = -284,2 - 38,31410-3298 = -284,2 – 7,4 = -291,6 кЖ/мол.\nЭндотермик реакцияларнинг иссиқлик эффекти мусбат (H>0), экзотермик реакцияларнинг иссиқлик эффекти манфий (H0 бўлганда температура ортиши билан иссиқлик эффекти ортади, Cp<0 да эса температура ортиши натижасида иссиқлик эффекти камаяди. Cp=0 бўлганда реакциянинг иссиқлик эффекти температурага боғлиқ бўлмайди.\nКирхгоф тенгламасининг интеграл шакли ҳам мавжуд.\nУшбу тенглама ёрдамида реакциянинг кичик температура оралиғидаги иссиқлик эффектини ҳисоблаб топиш мумкин.\nЖисмнинг ҳақиқий иссиқлик сиғими C деб жисмга берилган чексиз кичик миқдордаги иссиқлик Q ни унинг температурасини тегишли равишда ортиши dT га нисбатига айтилади.\nC = Q/dT (5)\nМассаси бирга тенг бўлган жисмнинг иссиқлик сиғими солиштирма иссиқлик сиғими дейилади.\nБир мол модда температураси бирга ортиши учун қабул қилган иссиқлик моляр иссиқлик сиғими дейилади.\nБаъзан ўртача иссиқлик сиғими ҳам қўлланилади. Ўртача моляр иссиқлик сиғими бир мол модданинг температурасини T1 дан T2 ортиши сарфланган иссиқликни температура ўзгаришига нисбатига айтилади.\nИссиқлик сиғимининг моляр катталиклари Ж/(молК) да, солиштирма иссиқлик сиғими Ж/(гК) да ифодаланади. Ҳақиқий иссиқлик сиғими модданинг табиатига, жараён бораётган температура ва шароитларига боғлиқ.\nАгар система ўзгармас ҳажмда турган бўлса, унга берилган иссиқлик қуйидагича ифодаланади:\nCV = QV/dT (7)\nБу ерда CV-изохор иссиқлик сиғими.\nАгар система ўзгармас босим шароитида бўлса,\nCP = QP/dT (8)\nCP-изобар иссиқлик сиғими.\nМисол. Реакцияда иштирок этаётган моддаларнинг стандарт ҳосил бўлиш иссиқликлари ва ўртача иссиқлик сиғимлари маълум бўлса, 600 К да қуйидаги реакциянинг иссиқлик эффектини топинг:\nCH4 (г) + 3Cl2 (г)  CHCl3 (г) + 3HCl (г)\nРеагентлар CH4\tCl2\tCHCl3\tHCl\nкЖ/мол\t-74,9\t0\t-100,4\t-92,3\nЖ/(молК)\t17,5\t36,7\t81,4\t26,5\nЕчиш: ва тенгламалардан фойдаланамиз.\nH = -100,4 – 3  92,3 – (-74,9) = -306,4 = -306,4 кЖ/мол.\nCp = 3  26,5 + 81,4 – (17,5 + 3  36,7) = 33,3 Ж/(молК)\n14 тенглама бўйича H600 = -306,4  103 + 33,3(600 - 298) = -20544 Ж/мол = -20,5 кЖ/мол.\nТабиатда учрайдиган барча жараёнларни ўз-ўзидан борадиган (табиий) ва ўз-ўзидан бормайдиган жараёнларга ажратиш мумкин. Ўз-ўзидан борадиган жараёнларни бориши учун ташқаридан энергия берилиши талаб қилинмайди (масалан иссиқликни иссиқроқ жисмдан совуқроқ жисмга ўтиши каби). Ўз-ўзидан бормайдиган жараёнларни бориши учун эса аксинча, ташқаридан энергия берилиши керак.\nАгар ўз-ўзидан борадиган жараён изоляцияланган системада борадиган бўлса, у ҳолда охир-оқибат мувозанат қарор топади.\nМувозанат ҳолат деб, вақт давомида ўзгармайдиган ва ташқи омиллар таъсирисиз мавжуд бўла оладиган ҳолатга айтилади.\nКимёвий термодинамикада мувозанат ва номувозанат, қайтар ва қайтмас жараёнлар тушунчалари катта аҳамиятга эга.\nАгар тўғри ёки қайтар йўналишлардаги жараёнда атроф муҳитда ёки системада бирор ўзгариш содир бўлса, бундай жараён номувозанат жараён дейилади.\nМувозанат жараён эса чексиз секин боради ва чексиз кўп миқдордаги мувозанат ҳолатлари орқали ўтади. Мувозанат жараён максимал иш бажаради ва қайтар бўлади.\nНомувозанат (а, б) ва мувозанат (в) жараёнларда газларнинг кенгайиш ва сиқилиш эгри чизиқлари\nҚайтар жараён деб атроф муҳитда ёки системанинг ўзида бирор энергия сарфисиз бошланғич ҳолатига қайта оладиган мувозанат жараёнга айтилади.\nҚайтмас жараён деб системага берилган таъсирлар натижасида борадиган ва чексиз кичик куч таъсирида йўналишини ўзгартирмайдиган жараёнга айтилади. Қайтмас жараён кам иш бажаради ва бир томонлама кетади.\nТермодинамик қайтарлик билан кимёвий қайтарлик орасида фарқ бор. Кимёвий қайтарлик жараён йўналишини характерласа, термодинамик қайтарлик реакцияни ўтказиш усусли (йўли) ни характерлайди. Термодинамик жараён системада энергетик ўзгаришларни келтириб чиқаради. Бундай ўзгаришлар ички энергия, энталпия, иссиқлик, бажарилган иш шаклида ифодаланади.\nTeglar: исси1179лик 1179онуни биринчи эффекти ўзгармас 1179уйидаги 61508U система мумкин билан системанинг келиб Кимёвий нолинчи эффектлари реакция тенглама ўзаро 61508n реакцияларнинг\nТермодинамика конунлари ва уларнинг кулланиши\nХимиявий термодинамика ва термохимия асослари\nГаз ва буғларнинг окиб чикиши ва дросселланиши\nГ. Мендел кашф этган ирсийланиш қонунлари\nЖамият конунлари, унинг жамият тараккиётидаги урни ва ахамияти


Гулчеҳра Саъдуллаева нега Муқаддас Саъдуллаеванинг санъаткор бўлишига қарши бўлганини айтди - ShouBiz.uz\nЯнгиликлар 16:29 | 31.1.22\n«Санъатнинг нони қаттиқ бўлади», — дейди у\nУнинг сўзларига кўра, санъатнинг нони қаттиқ бўлади. Яхши санъаткор бўлиш учун одамнинг тирноқлари темирдан, тишлари пўлатдан бўлиши керак. Актриса халқни овора қилиб, ўртамиёна санъаткор бўлиш керак эмаслигини таъкидлади. Бироқ Гулчеҳра Саъдуллаева Муқаддас Саъдуллаевадан яхши санъаткор чиқишига ишонганини айтди.\n«Мен қизимнинг санъатни танлашини хоҳламасдим. Санъатни ёши улуғ бўлгунча ўтқазган одам ҳақиқатни гапиради. Санъатнинг нони қаттиқ бўлади. Агар яхши санъаткор бўламан деса, тирноқлари темирдан, тишлари пўлатдан бўлиши керак. Ҳаётнинг аччиқ-чучугига чидамли бўлиши керак. Халқ ва мухлисларни овора қилиб, ўртамиёна санъаткор бўлишнинг кераги йўқ. Мен Муқаддасдан яхши санъаткор чиқади деб ўйлайман. Биз қизимизни кенжа бўлгани учун аяганмиз. Санъатнинг қийинчиликларидан, жафоларидан аяганмиз. Унинг ҳам фарзандлари опаси ва акасининг ёшида. Фарзандларига менга ўхшаб меҳр беролмай қолади деб, қўрқиб жуда қаттиқ қарши бўлганман. Барибир санъат сеҳрли нарса бўлгани учун ўзига тортиб кетди», — дейди у.\nАввалроқ Ўзбекистонда хизмат кўрсатган артист Гулчеҳра Саъдуллаева интервьюларининг бирида эри Ўзбекистон халқ артисти Лутфулла Саъдуллаевдан калтак егани ҳақида гапириб берганди. Унинг сўзларига кўра, ўша пайти 17-18 ёш бўлган. Бир куни актриса қор ёғганда, қайнукалари ва овсини билан чана учган. Ўша пайти Лутфулла Саъдуллаев келиб қолган ва унга бир шапалоқ туширган. Гулчеҳра Саъдуллаева шу биринчи ва охирги марта еган калтаги бўлганини таъкидлаган.\nШунингдек, актриса Муқаддас Саъдуллаева ҳаётидаги қийинчиликлар сабаб онасини кўп йиғлатганини айтганди. У буни атайлаб қилмаганини таъкидлаган.


Twitter Inc. 21 июнь, сешанба куни Apple ва iOS дастурий таъминотидаги ускуналарга мўлжалланган Twitter Engage номли янги мобил дастури тақдимотини ўтказди. У Twitter тармоғидаги микроблогларга 140 секунд узунликкача бўлган видеоклипларни жойлаштириш имконини беради, деб хабар қилмоқда «Дарё».\nThe Wall Street Journal нашрининг билдиришича, дастур видеоблогерларнинг ижтимоий тармоқдаги аудиториясини ўстиришига ва пул топишига кўмак бериш мақсадида ишлаб чиқилган.\nTwitter Engage фойдаланувчилари ўз видеоларига билдирилган муносабатни реал вақт режимида билиб туради. Бундан ташқари, дастур яна қатор бошқа вазифаларни бажаради.\nДастур орқали жойлаштириладиган видеоклиплар намойиши олдидан фойдаланувчиларга реклама роликлари кўрсатилиши мумкин. Бундай реклама вақтини Twitter’нинг автоматлаштирилган тизимлари орқали реклама берувчиларга сотиш мумкин бўлади. Бунда видеоклип эгаси Amplify Open дастури иштирокчиси бўлиши талаб этилади.\n07:05 Twitter'даги бот-аккаунтлар сони ҳисоблаб чиқилди


“Яшнобод” футболчилари машғулотларни бошладилар / CHAMPIONAT.asia\n22 янв 2020 18:59\nТеглар : Яшнобод\nФутбол бўйича Ўзбекистон миллий чемпионати “В” ПРО лига вакили Тошкентнинг “Яшнобод” жамоаси аъзолари янги мавсумга ҳозирликни бошладилар.\nАзизжон Файзиев бош мураббийлигида машғулотлар кунига икки маҳал Яшнобод туманидаги 198-сонли умумий ўрта таълим мактаби сунъий қопламали стадионида олиб борилмоқда.\n— Жамоамиз ўз олдига ёш ва иқтидорли футболчиларни тарбиялашни мақсад қилиб қўйган, — дейди “Яшнобод” футбол клуби бош мураббийи.\n— Ўтган йили дебют мавсумида жамоамиз аъзолари мухлис ва мутахассисларда ёмон таассурот қолдиришмади. Янги мавсумда ҳам кўпроқ эътиборни ёшларга қаратамиз. Ҳозир машғулотларимизда йигирма беш нафар футболчи иштирок этмоқда.\n“Яшнобод” профессионал футбол клуби президенти, туман ҳокими Хожиакбар Тиллашайховнинг таъкидлашича, айни пайтда жамоа учун янги автобус харид қилиш учун буюртма берилган. Шунингдек, футбол клуби учун замонавий қароргоҳ қурилиши бошланиш арафасида.\n“Яшнобод” футболчилари “Игилик” (Қозоғистон) жамоасини йирик ҳисобда енгди 3\n"Яшнобод" стадиони қурилишида Натко компанияси билан ҳамкорлик қилинади 10\n"Яшнобод" "Локомотив" билан ўртоқлик ўйини ўтказди 5\nФОТОГАЛЕРЕЯ. Ўзбекистон Кубоги. "Пахтакор" - "Яшнобод" 5:0 4\nАрвеладзе: "Рақибларимиз илк бўлимда яхши прессинг қилишди, биз эса жуда секин ҳаракатландик" 25\n"Яшнобод" устози: "Бугун бизга тажриба етишмади" 3


Халқ ичидан чиққан қаҳрамон\n9 апрель — Амир Темур таваллуд топган кун\nСоҳибқирон Амир Темур Кўрагон қурган буюк давлат ва унинг ворислари бўлган темурийлар салтанати жаҳон тарихида улкан из қолдирганлиги билан алоҳида аҳамиятга эга. Бу сулола вакиллари салкам беш юз йил давомида юрт бошқарди, жаҳон тарихига муносиб шаклу шамойил беришда, дунё маданиятини ривожлантиришда улкан саъй-ҳаракатлар кўргизиб, жумла мўъминни, башариятни ҳайратга солди. Тарихда бемисл ҳодисага айланган бу оламшумул ҳайрат ҳали-ҳануз давом этиб келмоқда ва интиҳо билмаяжакдир.\nАмир Темур қандай йўсинда шундай давлатни барпо қилишга эришди? Бу давлат теп-текис жойда пайдо бўлдими? Унинг сарчашмалари қаердан бошланади?.. Бу саволларга жавоб бериш учун Амир Темурнинг давлат бошига келиши тарихини кўздан кечиришимиз лозим бўлади. Албатта, Соҳибқиронга буюк боболаримиз, аждодларимиз тажрибалари катта кўмак берган. Алломаларимизнинг пурҳикмат рисолалари, подшоларимизнинг парвоз ва инқирозлари сабаблари, саркардаларнинг жанг русумлари, давлатларнинг қонун-қоидалари, тўра-тузуклари — барча-барчаси Соҳибқироннинг ақлини тўлиштирган, тафаккурини бойитган омиллар эди. Улар билан танишиш, теран ўқиб-ўрганиш ҳавас қилса арзигулик самаралар берди.\nДавлатни бунёд қилиш, тузиш, уни маълум тўра-тузук асосида бошқариш борасида Амир Темур қўллаган тажрибалар диққатга сазовордир. Бу унинг билимга ўта чанқоқ эканини, чанқоқликка ҳам ўзи мутолаа қилиб, ҳам зиёли кишилар суҳбатларидан баҳра олиб, ҳам чечан қиссахон Мавлоно Убайд ҳикояларига қулоқ бериб эришганини кўрсатади. Билим олмоқ яхши, бироқ олинган билимни ўз тажриба корхонасидан ўтказиб, ҳаётий хулосалар чиқариш, уни ҳаётга татбиқ эта билиш, амалда кўрсатиш муҳимроқдир.\nУ ўзининг машҳур “Тузуклар”ида шундай ёзади: “...Салтанат қуриш, давлат тутиш ишларини бир неча тузукка боғладим ва салтанатни бошқариш ҳақида қўлланма (дас тур ул-амал) ёзиб қолдирдим, токи фарзандларим ва авлодимдан бўлганларнинг ҳар бири унга мувофиқ иш юритсин... Токи мендан уларга етадиган давлат ва салтанат зарару таназзулдан омон бўлгай...” .\nМаълумки, Шарқда одил подшо, саодатли мамлакат ҳақидаги орзулар қадим-қадимдан яшаб келади. Табиийки, бу ҳақда алломаларимиз турли рисолалар, қўлланмалар, панд-насиҳатлар ва маслаҳатларга бой китоблар ёзиб қолдирган.\nЧинакам салтанат соҳиби бўлмоқни истаган, мамлакат маснадида узоқ йиллар ўтириб даврон сурмоқни хоҳлаган, миллат равнақи йўлида машаққат чекмоқни ўзига шараф деб билган арбоблар бундай китоблардан унумли фойдаланган.\nАна шундай китоблардан бири буюк файласуф бобомиз, Шарқда “муаллими соний”, яъни “иккинчи муаллим” деб шарафланган Абу Наср ал-Форобийнинг “Фозил шаҳар кишиларининг қарашлари” рисоласи ҳисобланади. Уни ҳар жиҳатдан етук шаҳар кишиларининг фикрлари, деб изоҳлаш ўринлидир. Ушбу рисола жуда кўп подшоларимизнинг севган китобларидан бўлганига шубҳа йўқ.\nЧунончи, Самарқанддаги Сарбадорлар ҳукмдори Абубакр Калавийни айтиб ўтамиз. Буюк бобокалон Абу Наср ал-Форобий ер юзида инсонлар жамияти, унинг шакли бўлган фозил шаҳар ва фозил шаҳар бошлиғи тўғрисида ёзар экан, ўша бошлиқ (раис, ҳоким, умуман, раҳбар маъносида) ўзида ўн икки хислат — фазилатни мужассам этмоғи керак, дейди. У “ўн икки” рақамига урғу беради. Сўнг ушбу фазилатларни бирма-бир таърифлаб чиқади. Шуниси диққатга сазоворки, ушбу таърифларни ўқиганда, бевосита Амир Темур сиймоси кўз олдингизда намоён бўлади. Гўё аллома ўзидан беш юз йиллар кейин дунёга келадиган авлоди — Соҳибқирон фазилатларини бирма-бир санаб ўтгандек... Тўғрироғи, бунинг сабабини Амир Темурнинг ўша рисолани ўқиб, рисоладагидек фозил раис, одил подшо бўлишга ҳаракат қилганидандир, деб билмоқ жоиз. Уни одилликка ундаган фазилатларга тўхталиб ўтсак.\nБуюк донишманд файласуф Ал-Форобий “Фозил шаҳар кишиларининг қарашлари” рисоласида ёзишича: фозил раис даставвал тўрт мучаси соғ бўлсин, ҳар ишнингки илгини тутса, малолсиз адо эта олсин;\n— иккинчидан, табиатан нозик, фаросатли, зийрак эканлиги туфайли суҳбатдош (раият)нинг сўзу фикрларини тез илғаб оладиган бўлсин;\n— учинчидан, кўрган-эшитган нарсаларини ҳамиша хотира кўзгусида сақлай олсин;\n— тўртинчидан, идроки пок, зеҳни ўткир, зуккобўлсин;\n— бешинчидан, ўз фикрини ўзгага равшан тушунтира олсин, лафзи тиниқ ва равон бўлсин;\n— олтинчидан, билиму маърифатга меҳр қўйсин, толиқиш нима билмасин, ўрганиш заҳматларидан зинҳор қочмасин;\n— еттинчидан, таом, май, аёллар бобида сабр-қаноатли бўлсин, қимордан қочсун, унинг\n— саккизинчидан, ҳақиқатни ардоқласин, унинг тарафдорларини олқишласин, ёлғоннинг\n— тўққизинчидан, қалби мағрур бўлсин, ўз обрўсининг қадрига етсин, номус-ориятли эканлигини унутмасин, билсинким, унинг қалби табиатан разил ишлардан юксакда турадир, илло, олижаноб ишлар учун яратилгандир;\n— ўнинчидан, дирҳам, динор сингари турмушнинг турфа афзалликларидан нафратлансин, мол-дунё кетидан қувмасин;\n— ўн биринчидан, адолатни севсин, нафрат ўқини золимларга қаратсин, ўз одамларига ҳам,ўзгаларга ҳам бир хилда боқсин, барчани одилликка чақирсин, ноҳақлик туфайли етган зиённи собитқадамлик билан ундириб берсин, одил бўлсин, вале, қайсар бўлмасин, ҳақ олдида ўзбошимчалик, ўжарликка эрк бермасин, аммо ҳар турли бедодлик ва қабиҳлик қошида иродасининг шижоатли кучини аён қилсин;\nва ниҳоят, ўн иккинчидан, бирон-бир юмушга илик сунса (яъни бирон ишни бошласа), ўша ишни қилмакни зарур топган бўлса, бас, журъатли, қатъиятли бўлсин, минбаъд қўрқиб-писиб қолмасин, жасурлигин аён этсин, шиддат кўргизсин…\nКомил инсонга қўйиладиган ушбу фазилатлар таърифини бирма-бир Амир Темур ҳаёти пиллапояларини кузатган ҳолда, муқояса қилиб кўрилса, ажойиб манзаралар намоён бўлиши, шубҳасиз. Улар мужассамини Амир Темур сиймосида кўра оламиз. Соҳибқирон узугида “Куч адолатдадир” сўзлари нақш қилинмиш эди. “Золимлардан мазлумлар ҳақини олдим”, дейди ўз “Тузуклар”ида.\nЯхшиси, Амир Темур шахсига очиқчасига ғараз билан ёндашувчи араб тарихчиси Ибн Арабшоҳнинг қуйидаги таърифига диққат қилайлик: “...(Амир) Темур қанчадан-қанча даҳо ва хуфиёна фикру заковатга эга эди... (Амир)Темур тенги йўқ феъл-атворли, чуқур мулоҳазали киши бўлиб, унинг тафаккур денгизининг қаъри йўқ… (Амир) Темур баланд қадли, узун бўйли, тик қоматли, гўё қадимий паҳлавонлар авлодларидан бўлиб, кенг пешонали, катта бошли, ғоятда кучли ва салобатли, ажойиб бўлалик, ранги оқу қизил юзли, лекин доғсиз, буғдой ранг эмас, қўл-оёқлари бақувват, елкалари кенг, бармоқлари йўғон, пойчалари семиз, қадди-қомати камолига етган, серсоқол, ўнг оёқ-қўли чўлоқ ва шол, икки кўзи бамисоли икки шамдек бўлса-да, шодлиги билинмас, овози йўғон эди; у ўлимдан қўрқмас, ёши етмишга етган бўлса-да, изтиробсиз, вазмин, бадани тўла ва пишиқ, ҳудди зич (қалин) тош мисоли қаттиқ эди. У ҳазил-мазах, ёлғонни ёқтирмас, ўйин-кулгию кўнгилхушликка майлсиз, гарчи сўзда ўзига озор етадиган бирор нарса бўлса ҳамки, садоқат унга ёқарэди; у бўлиб ўтган ишга азият чекмас ва ўзига ҳосил бўладиган ютуқдан шодланмас эди... Кўпинча унинг мажлисида уятсиз сўзлар, қон тўкиш, сиролиш, нақбу ғорат қилиш ва ҳарам ҳақига ҳақорат гаплар бўлмасди. У бехато (нишонга ургувчи) фикрли, ажойиб фаросатли, мислсиз даражада бахтли, улуғворлиги ўзига мувофиқ, қатъий азм билан сўзловчи, бошига кулфат тушганда ҳам ҳақгўй киши эди...” .\nБу Ибн Арабшоҳ, зикр этилганидек, ғаразгўй тарихчининг таърифи эканини назарда тутсак, Амир емурнинг комил инсон сифатида Абу Насрал-Форобий қўйган талабларга тўла жавоб бера олишини англаймиз. Ростдан ҳам, файласуф келтирган мукаммал инсон таърифи ва Соҳибқиронни ўз кўзи билан кўрган муаррихнинг тасвирлари бир-бирига бағоят мос келади.\nГарчи бирон ерда Амир Темурнинг ушбу китобга муносабати ҳақида эслатилмаган эса-да, Соҳибқирон ҳам юқоридаги фикрдан мустасно эмас, у бу китоб билан таниш, деган хаёлга боради киши. Зеро, оҳибқирон ҳам ўз “Тузук лар”ида “ўн икки” рақамига кўп диққат қилади, “ўн икки тоифа”, “ўн икки тузук”, “ўн икки бурж”, “ўн икки ой”, “ўн икки амир” қабилида ибораларни ишлатади.\n“Темур тузуклари”ни варақлаганда, Соҳибқироннинг “Фозил шаҳар кишиларининг қарашлари” китобидан бохабар эканини исботловчи яна бир ҳолни кузатиш мумкин. Юқорида таъкидлаганимиздек, Амир Темур ҳам “ўн икки” рақамини яхши кўради. “Мен, — дейди у, — ўн икки нарсани ўзимга шиор қилиб олиб, алтанат мартабасига эришдим…”. Ҳайратланадиган жойи шундаки, “Салтанатни ўз эркимда сақлаш тузугим” бобидаги жуда кўп нуқталар Абу Наср ал-Форобий орзу қилган фазилатлар билан уйғунлашиб кетади.\nМасалан, подшоҳ ўз сўзига эга бўлиши лозим, ҳар нарсада адолатпеша бўлиши керак, адолатли вазирлар сақлаши даркор ва ҳоказо. “Учинчидан, ҳеч кимдан ўч олиш пайида бўлмадим, — дейди Соҳибқирон. — Тўртинчидан, очиқ юзлилик, раҳмшафқат билан халқни ўзимга ром қилдим. Адолат билан иш юритиб, жабр-зулмдан узоқроқда бўлишга интилдим” .\n“Салтанат корхонасининг тузуги”ни тузар экан, салтанат кишиларини ўн икки тоифага бўлади ва ҳар бир тоифанинг таърифини келтириб, вазифаларини белгилаб чиқади.\nСаййидлар, уламою шайхлар, эҳтиёткор арбоблар, дуогўй кишилар, амирлар, сарҳанглар, баҳодирлар, вазирлар, девон муншийлари, ҳакиму табиблар, мунажжиму муҳандислар, муқаддису машойихлар, орифлар, ҳунармандлар, савдогарлару саёҳатчилар ва ҳоказо кишилар ана шу ўн икки тоифани ташкил қилади.\nАмир Темур ўн икки табақа ва тоифадаги кишилар билан мамлакатларни забт этганини таъкидлайди, агар ҳар қандай подшо ҳам шу ўн икки нарсага эга бўлмас экан, салтанатдан бебаҳра қолишини уқтиради. Албатта, бундай ишларни фақат Абу Наср ал-Форобий айтганидек, ўн икки фазилатга эга бўлган комил инсонгина амалга ошириши мумкин. Амир Темур ана шундай улуғ зот эди.\nЮрт бошига келишдан аввал, Амир Темур аждодлар тажрибасини чуқур эгаллаб, салтанатни пухта тузилган тузук ва низомлар асосида бошқариш сирларини ўрганган эди. Амир Темур давлати теп-текис ерда пайдо бўлмади,балки ўтмишда чуқур из қолдирган давлатларимиз давомчиси сифатида бўй-баст кўрсатди, ўзбек давлатчилигининг юксак чўққиси сифатида намоён бўлди. Подшолик оғир меҳнат эканини англаб етган Соҳибқирон азму жазм билан иш тутиб қудратли давлат барпо этди.\nБуни Соҳибқирон “Тузуклар”да, “Салтанат тўнини кийгач, тинчлигу соғлиғим кетди, ўз тўшагимда роҳатда ухлаш ҳузур-ҳаловатидан воз кечдим...”, деган самимий сўзлар билан ифодалайди.\nСоҳибқирон Амир Темур мулку миллат йўлида фидойилик кўрсатган чинакам асл қаҳрамондир. У хон авлоди эмас, халқдан чиққан ва буюк давлат тузган буюк арбоб. Бундай сиймони тарбиялаб вояга етказган халқ эса улуғ халқ, деб аталишга лойиқдир.\n2021 йил 9 апрель).\nХалқ ичидан чиққан қаҳрамон...\nСоҳибқирон Амир Темур Кўрагон қурган буюк давлат ва унинг ворислари бўлган темурийлар салт...\nХотира ва қадрлаш кунига тайёргарлик кўр...\nЎзбекистон Президенти «Хотира ва қадрлаш кунига тайёргарлик кўриш ва уни ўтказиш чора-тадб...


Семизмисиз ёки озғин? Аниқлаймиз! - 9 Октября 2016 - BEPUL MP3 KO'CHIRISH, VIDEO KLIP, FOTO SURATLAR, YANGI\nВторник, 2018-04-24, 10:23 AM\nГлавная » 2016 » Октябрь » 9 » Семизмисиз ёки озғин? Аниқлаймиз!\nСемизмисиз ёки озғин? Аниқлаймиз!\nKуз келгач, ёзда тутган парҳезимиз ёддан чиқиб, ўзимизни бўш қўямиз. Негадир шу фаслда ортиқча килограммларимиз кўпайса кўпаядики, камайиши қийин. Хўш кузда ҳам, қишда ҳам ортиқча сантиметрлардан халос бўлишнинг имкони борми? Бунинг учун нима қилиш лозим. Бу саволларга диетолог Дмитрий Вдовин билан биргаликда ойдинлик киритамиз.\nКелинг, энг аввал чиндан ҳам вазнимиз керагидан ортиқми, ё кўзгу бизга нотўғри маълумот бераяптими, шу масалага ойдинлик киритиб олайлик. Бунинг учун эса тана вазни индекси (ТВИ)ни ҳисоблаш талаб этилади. Демак, вазн оғирлиги (килограммда) квадратини бўй баландлигига (метрда) бўламиз. Масалан вазнингиз 98 кг., бўйингиз эса 1,75 м. (Бўй баландлигини квадратини чиқариш учун яна шу сонга кўпайтириш даркор. Яъни 1.75Х1.75=3.06, шунда 98/3.06=32.02. Натижа 32.2га тенг. Қолганини жадвалга қўйиб беринг.\nТана вазни индекси, кг/м2\n18,5 ва ундан кам бўлса\nТана вазни меъёридан паст\nВазн меъёрдан юқори\nМеъёрдан бироз юқори\nI даражали семизлик\nII даражали семизлик\nМеъёрдан анча баланд\nIII даражали семизлик\n40,0 ва ундан юқори\nЁдингизда бўлсин, ТВИ жадвали спортчилар, 20 ёшдан кичик ва 65 ёшдан катта кишилар, ҳомиладор ва эмизикли аёллар вазн индексини нотўғри ҳисоблаши мумкин.\nИштаҳани назорат қиламиз!\nМана, ўз танангиз ҳақида маълумотга эга бўлдингиз. Гарчи натижа сиз истагандек чиқмаган бўлса-да, тушкунликка тушманг. Муҳими, ўзимиз учун меъёр ҳисобланган индексни билиб олдик. Энди шу меъёрга қараб интилиш лозим. Тан олиш керак, бу хипчабеллик томон ташлаган илк қадамдир. Аммо нимагадир шу кунгача узоғи икки ҳафтадан кейин дастлабки иштиёқ бироз сусайиб, атиги битта дона конфетни тусаган кўнгил бора-бора музқаймоқ, бир бўлак ширинлик ва охир-оқибат тортни талаб қила бошлайди. Бунинг барига иштаҳани назорат қила олмаслик сабабдир. Агар қарорингиз қатъий бўлса кундалик танаввул қилган барча таомларингизни рўйхатини тузиб борасиз. У сизга егулигиклар таркиби ва миқдорини назорат қилишга ёрдам беради. Бунда егуликларнинг вазнини аниқлаш учун тарозилардан фойдалансангиз, нур устига аъло нур. Демак, жадвални тахминан қуйидагича тузиш мумкин:\nТаом номи ва миқдори\nИккита қайнатилган тухум (140г), икки бўлак нон(75 г.), бир пиёла шакар чой (150 мл.)...\nТухум, нон, чой, шакар\nБир коса лағмон (435г.), бир бўлак нон (50г. )...\nСув, гўшт, пиёз, ёғ, помидор, булғор қалампири, хамирига: ун, тухум, сув...\nҲа айтгандек, диетолог қабулига боришга қарор қилган бўлсангиз, уч кун давомида тановул қилган таомларингизни мана шундай жадвал қилиб олиб боринг.\nШу ўринда биз одатда уч маҳал тановул қиладиган таомларни беш ёки олти маҳалга бўлиб чиқиш ҳам тана вазнининг сезиларли даражада камайишига туртки бўлади.\nҚандай овқатлансак, тўғри бўлади?\nТаом ва овқатланишни аслида икки хил нарса деб тасаввур қилиш лозим. Таом бу: лағмон, манти, ош... Овқатланиш тартибига эса оқсиллар, углеводлар, ёғлар, витамин ва микроэлементларни киритиш мумкин. Демак, тўғри овқатланиш учун репродуктив (туғиш) ёшдаги соғлом аёл кунига 80-85 гр. оқсил, 30 гр. ўсимлик ва 20 гр. бошқа ёғлар, 50-150 гр. углевод истеъмол қилиши лозим.\nОрганизмимга қанча миқдорда килокаллория лозим деган савол туғилгандир?.. Унга аниқ жавобни эса диетолог билан бирга топган маъқул. Чунки ҳар бир инсоннинг овқатланиш ва ҳаёт тарзи индивидуал бўлиб, алоҳида ёндашувни талаб этади.\nКатегория: Foydali maslahatlar / Полезны советы | Просмотров: 244 | | Теги: #habarlar, #uznews, #новости, #newsuz, #Yangiliklar, #ahborot, #Yangilik, #news, #xabarlar | Рейтинг: 0.0/0\nВибро-камар, оздирувчи крему сақичлар, чамбарак... Уларга ишонманг!


Гризманн журналистлардан безор бўлгани ҳақида гапирди\n20:55 / 03.01.2017\nЖурналистлар келажаги борасидаги саволлари билан «Атлетико»нинг франциялик етакчиси Антуан Гризманнинг жонига теккан.\n«Тушунмайман, нега ҳеч ким Роналду, Месси ёки Бэйлга шундай саволлар билан мурожаат қилишмайди. Мен «Атлетико»да бахтиёрман, бу ерда менга керак барча нарса муҳайё. Менга келажагим борасида бошқа савол берманг», – дея AS мухбиридан сўраган Гризманн.\n25 ёшли бу футболчининг келгусида Европадаги бошқа гранд клублардан бири сафига ўтиб кетиши ҳақида кўп ёзилмоқда. Ўтган ҳафтада Антуанни қўлга киритиш «Манчестер Юнайтед»нинг 2017 йилдаги асосий мақсади бўлиши ҳақида хабарлар тарқатилди.\nУшбу футболчи Роналду ва Месси билан биргаликда 2016 йил бўйича ФИФА томонидан энг яхши футболчи деб топилишга даъвогарлар қаторида турибди. ФИФА талқини бўйича ўтган йилнинг энг яхши футболчиси 9 январь куни Цюрихда тақдирланади.\n«Манчестер Юнайтед» Испаниядан яна икки юлдуз футболчи олиб келмоқчи\nЖурналистларни кўринмас тўсиқлар билан жиловлашдан ким манфаатдор?\nФранцуз журналистлари Ле Пен партиясини ОАВга ёпиқликда айблашди\nМуҳокамага чорлов: «Журналистларни нега ёқтиришмайди?»\nГризманн садоқати учун антиқа усулда жазога тортилди


Дунё ва мусулмонлар “Тожикистон” - Favvora | билим чашмасидан отилган фаввора\n2016-04-24 2705 Ko'rilgan Дунё ва мусулмонлар\nДунё ва мусулмонлар “Тожикистон”\nЎрта Осиёда жойлашган давлат бўлиб, унинг жанубий-шарқидадир. Афғонистон, Хитой, Қирғизистон ва Ўзбекистон билан чегарадош. Ўрта Осиёдаги баланд чўққи бўлган Исмоил Сомоний чўққиси Тожикистон ҳудудидаги Помир тоғида жойлашган бўлиб, баландлиги 7495 метрдир. Совет Иттифоқи пайтда бу чўққи Коммунизм деб номланган эди. (Коммунизм қурилмагач, қурилмасди ҳам, номи ўзгартирилган). Тожикистон пойтахти Душанбе шаҳридир. Аҳолиси 6 млн 578 ярим минг кишидан иборат. Ҳудуди 143,1 минг км2. Тоғли Бадахшон автоном области ва 2 та вилоятдан ташкил топган. Давлат тили – тожик тили. Пул бирлиги – сомоний. Тожикистоннинг Хўжанд шаҳригача Искандар Мақдуний (Александр Македонский) кириб келган. Кейин Салавкийлар, сўнг аксарият қисми Юнон – Бақтрия\nподшолиги таркибида бўлган. 550-йиллардан кейин Тожикистон ҳудуди Турк ҳоқонлиги таркибига қўшилган. 8-аср ўрталарида эса мусулмонларнинг фатхи натижасида ислом жорий бўлган. 9-асрларга келиб Тохирийлар давлати таркибида бўлган. Шу асрдан бошлаб 13-асргача Сомонийлар, Ғазнавийлар, Қорахонийлар, Ғурийлар, Қорахитойлар ва Хоразмшоҳлар давлатлари сафида бўлган. 1219-20 йилларда Чингизхон қўшинлари бостириб кирган. Уларга қарши Хўжандда Темур Малик бошчилигидаги халқ қаршилиги бўлиб ўтган. Темур Малик Хўжанд минтақасининг ҳокими ва Жалолиддин Мангубердининг яқин сафдоши бўлган. Алоқ Нўён бошлиқ беш минглик мўғул қўшинига минг кишилик қўшин билан курашади. Мўғуллар кучи етмагач, тахминан эллик минг кишилик илгари олинган асирлар ва янги хўжандлик асирлар ёрдами билан жангга қулай шароитни яратиб олишадида, йигирма минг қўшин билан жангга киришади.\nТемур Малик душман билан жанг қилиб, қўшини кўп талофатга учрайди. Ёлғиз ўзи Қизилқум чўли орқали 1220-йили ёзда Хоразмга етиб келади. Аскар тўплаб Чингизхон ўғли Жўжихон қўшинига кучли зарба беради ва ўша вақтдаги Касба деган шаҳарни мўғуллардан озод этади. Темур Малик 1221-йилдан 1232-йилгача Жалолиддин Мангуберди билан биргаликда мўғулларга қарши қақшатгич курашлар олиб боради. Жалолиддин ҳалокатидан сўнг ўз юртига қайтади ва мўғуллар томонидан қўлга олиниб, қатл қилинади.\n14-аср охирларига келиб Амир Темур давлати таркибига киргизилди ва темурийлар таркибида 16-асргача бўлди. 16-асрда эса Шайбонийлар қўл остида, улар парчалангач, Бухоро амирлиги ихтиёрига ўтган. 19-асрнинг бошларида Тожикистон ҳудуди Бухоро амирлиги ва Қўқон хонлиги ўртасида тақсимланди. 19-аср охирларида эса Чор Россияси томонидан босиб олинди.\n1917-йилги инқилобдан сўнг Иброҳимбек, Эшон Султон, Давлатмандбий ва Фузайл Махсумлар бошчилигида аҳолининг жиддий қаршиликлари бўлиб ўтганига қарамай, Тожикистон ҳудуди болшевиклар томонидан босиб олинган. 1918-йилга келиб Туркистон Автоном Республикаси таркибида Тожикистоннинг шимолий қисми бўлган бўлса, қолган қисми Бухоро амирлиги ҳудудида бўлган. 1920-йил Бухоро амирлиги қулагач, Бухоро Халқ Республикаси тузилиб, амирликка қаровчи ерлар унга қўшилди. Тўрт йилдан сўнг яхлит бир Тожикистон қилиниб, Ўзбекистон таркибидаги автоном республикага айлантирилган. 1929-йили эса СССР таркибидаги алоҳида Республика мақомини олди. 1991-йили 9-сентябрда мустақиллик эълон қилинди.\nҚишлоқ хўжалигига яроқли ерлар 4 млн 300 минг гектар бўлиб, 3 млн 200 мингги яйловлардан қолгани эса экинзорлардан иборатдир. Пахтачилик, ингичка толали пахта етиштириш ишлари ҳам муҳим саналади. Ҳатто рамзи (давлат герби) нинг чап томонида пахта шодаси мавжуд.\nТожикистонда ош тузи, қўнғир кўмир қазиб олинади. Боғдорчилик, узумчилик ва пиллачилик билан ҳам шуғулланилади. Ташқи савдода дунёнинг 66 мамлакати билан ҳамкорлик қилади. Душанбе ва Хўжандда ҳалқаро аэропорт мавжуд.\nАвваллари совет пайтида Хўжанд шаҳри Сталинобод (1936-йилгача), сўнг Ленинобод (1936-1991 йилгача) деб (совет бошчилари) номи билан номланган.\nТожикистонда мамлакат бошлиғи – призидент бўлиб, у 7 йил муддатга сайланади. 1994-йилдан Эмомали Рахмонов давлат бошлиғидир.\nТожикистон тоғли мамлакатлар сирасидандир. 93% тоғлардан иборат. Ҳудудининг ярми 3000 метрдан баланд бўлган тоғлар эгаллаган. Тожикистон ҳудудидан бошланган Панж дарёси бор. Унга Сухроб дарёси қўшилиб, оқиб бориб иккига бўлинади. Бири Туркманистондан оқиб ўтадиган Қорақум каналига иккинчиси Амударё бўлиб, Орол денгизига бориб қуйилади. Айнан ўша Панж дарёси ирмоқларининг 90% га яқини Афғонистон билан Тожикистон оралиғидаги давлат чегарасидан ўтган.\nПомир ва Ҳисор-Олой тизма тоғларида тоғ биллури, олтин, кумуш, симоб, сурма, волфрам, темир конлари мавжуд. Ўнлаб минерал булоқлари бор, шу жумладан Гарчашма шифобахш булоғи машҳур. Тожикистонда яна 930та кўл бўлиб, ундан ташқари тўққиздан ортиқ сувомборлари бор. Улардан каттароғи Қайроққум сув омборидир. (Конибодом-Хўжанд йўлида).\nХайвонот дунёси ҳам бой. Ёввойи ҳайвонлардан: тўнғиз, ёввойи эчки, архар, кийик, айиқ бор. Тожикистон тоғларида эса: қоплон, бўри, тулки, ёввойи мушук, тоғ эчкиси, бургут, ўрдак, каклик, қирғовул ва беданалар мавжуд. Учта табиат қўриқхоналари бор: Полвонтўқой, Ромит, Даштижум.\n“МЕТИН ҚАЛЪА” 14-қисм (Адабий – бадиий нашр)\n“Умму Уммора (Насиба бинту Каъб)\n“СОДИҚ ЧАВАНДОЗ” 3-қисм\nНасиҳатлар мусулмонга нафдир бағоят!\nАллоҳнинг ризоси – одамлар розилигидан устундир!\nНасиҳат олишнинг иймонга аҳамияти.\nҚуйидаги сўзларнинг тўғри жавобини топинг!\n“МЕТИН ҚАЛЪА” 1-қисм (Адабий – бадиий нашр)\n“Қабоҳатнинг қулаши” 8-қисм (Адабий – бадиий нашр)\nКутилмаган адоват (15)


Ўрта Осиё ёшлари Термизда (фото)\n10.10.2018 12:00 0 161\nТермиз шаҳридаги «Халқаро ёшлар оромгоҳи»да Ўрта Осиё ёшларининг «Халқаро дўстлик» форуми бўлиб ўтмоқда. Форум Ўзбекистон ёшлар иттифоқи ташаббуси билан ташкил этилган.\nМазкур форум Ўрта Осиё мамлакатларидан ташриф буюрган ёшларни ўзбекона урф-одат ва карнай-сурнай садолари остида Термиз Халқаро аэропортида тантанали кутиб олиш билан бошланди.\nЮртимиз меҳмонлари, дастлаб, Ўрта Осиёда ягона бўлган Термиз археология музейига ташриф буюришди. Қўшни мамлакат ёшларида қадимий воҳанинг бой тарихи, осори-атиқалари, маданияти, ҳудудга хос урф-одат ва анъаналари, турли археологик обидалари катта қизиқиш уйғотди.\nФорум иштирокчилари 2 гуруҳга бўлинган ҳолда музейдаги рамзий қадимий даврларга саёҳат қилиб, «Эсдаликлар» китобига ўз фикр-мулоҳазалари, дил сўзларини муҳрладилар.\nФорум доирасида турли конференциялар, учрашувлар ва маданий дастурлар ўтказилиши режалаштирилган. Ушбу форум жорий йилнинг 14 октябрига қадар давом этади.\nЁшлар иттифоқи Термиз «Халқаро дўстлик» форуми


Қирғизистон: Ишсизлик ортиши ортидан меҳнат муҳожирлигига кетаётганлар сони ўсмоқда - BBC News O'zbek\nҚирғизистон: Ишсизлик ортиши ортидан меҳнат муҳожирлигига кетаётганлар сони ўсмоқда\nОхирги йилларда Қирғизистонда ишсизлар сони ортиши ортидан, минглаб одамлар хорижга излаб кетишмоқда.\nМеҳнат муҳожирлари ўз оилаларини таъминлаш билан бирга мамлакат иқтисодини ҳам қўллаб-қувватлаётганлари айтилади.\nРасмий ва норасмий манбаларига кўра, давлат аҳолисининг бир миллионга яқини асосан Россия ва Қозоғистонда ишлашади.\nҚирғизистоннинг бир йиллик бюджети тахминан бир миллиард АҚШ долларини ташкил этади. Ҳисоб-китобларга кўра, меҳнат муҳожирлари ватанларига ҳар йили қарийб шу миқдорда пул жўнатишади.\n...узоқдаги қуйруқ яхшими?\nҚирғизистон пойтахти Бишкек темир йўл вокзали ҳар куни минглаб қирғизистонликларни меҳнат муҳожирлигига кузатиб қолади. Бу ерда мен учрашган Жайлообек Абдурашитов тўнғич фарзандини Россияга кузатаётган экан.\nСуҳбатдошимга кўра, одамлар мамлакат ичкарисидан эмас, кўпинча ташқаридан келаётган пулларга кўз тикишади.\nЯна бир суҳбатдошим Атиргул Момохонова ўз яқинлари оилаларига ҳар ой 400 Америка доллари миқдорида маблағ жўнатишларини айтади.\nАтиргулнинг айтишича, айниқса, ёшлар мамлакат ичкарисида ишлаб топадиган пуллари ўзларининг кундалик эҳтиёжларини ҳам қопламайди.\nМеҳнат муҳожирлари бўйича мутахассис Адилет Бейшеналиевга кўра, меҳнат муҳожирларининг ҳар йили Қирғизистонга почта ва бошқа пул ўтказиш тизимлари орқали жўнатадиган маблағ миқдори тахминан 1 миллиард Америка долларини ташкил қилади.\nАммо, улар пул етказишнинг норасмий йўлларидан ҳам фойдаланадилар.\nЎш шаҳрида фаолият қилувчи нодавлат ташкилоти раҳбари Ҳафиза Маҳмудованинг айтишича, жанубий минтақаларда аҳоли зич жойлашгани боис бу ерлардан меҳнат муҳожирлигига кетадиганлар сони ҳам катта.\nМазкур ҳудудларда иш билан таъминланганлар асосан шифокорлар ва ўқитувчилардир.\nСуҳбатдошимга кўра, меҳнат муҳожирларининг сони ортишига 2010 йил июнда юз берган қонли низолар ҳам сабаб бўлган.\n"Албатта, ўша воқеалар юз беришидан олдин минглаб тадбиркорлар фақат ўзларини эмас, балки бошқаларни ҳам иш билан таъминлашарди. Кўплаб корхоналар, дўконлар ва кийим тикадиган цехлар ишларди. Ўшаларнинг ҳаммаси 2010 йилнинг июн воқеалари пайти куйиб, вайрон бўлган. Бирданига мол-мулксиз қолган минглаб одамлар Россия, Қозоғистон ва бошқа чет мамлакатларга бош олиб кетишган", дейди у.


Денис Черишевнинг отаси Виталий Денисовга ҳалал бергани учун майдондан четлатилди\n2 июнь, 2019, 21:12\nТеглар:Легионерларимиз | Виталий Денисов\n"Нижний Новгород" клуби бош мураббийи Дмитрий Черишев Россия Премьер-лигасига ўтиш ўйинида "Крилья Советов"га қарши баҳсда майдондан четлатилди.\nБиринчи бўлим сўнггида "Реал" собиқ футболчиси Денис Черишевнинг отаси бўлган Дмитрий Черишев ҳамюртимиз Виталий Денисов тўпни ён чизиқдан ўйинга киритмоқчи бўлаётган вақтда ҳалал бергани учун бош ҳакам Сергей Карасёв томонидан четлатилди.\nУчрашув эса новгородликларнинг минимал ҳисобдаги ғалабаси билан якун топди - 1:0. Шундай бўлсада, икки беллашув якунига кўра "Крилья Советов" 3:2 ҳисобида рақибдан устун келди ва келгуси йили ҳам Премьер-лигада ўйнаш ҳуқуқини қўлга киритди.\nПремьер-лига саралаш босқичи Финал\nДаниил Фомин 45'\nСтадион: Cosmos Arena\n"Торнадо" тарбияланувчилари Қозоғистонда биринчи бўлишди\nРПЛ. Денисовнинг жамоаси аутсайдер клубни ҳам енга олмади\nРПЛ. Шомуродов гол киритган ўйинда "Ростов" Денисовнинг жамоасидан устун келди


Бағрикенглик омиллари – oliymahad.uz\nЖорий йилнинг 16 ноябрь куни ТИИ талаба қизлари иштирокида “16 ноябрь — Халқаро диний бағрикенглик ва миллатлараро тотувлик куни”га бағишланган “Бағрикенглик омиллари” мавзусида тадбир бўлиб ўтди.\nТадбирга меҳмон ва маърузачи сифатида Ўзбекистон халқаро ислом академияси қошидаги Малака ошириш институти раҳбари, тарих фанлари номзоди, доцент Дурбек домла Раҳимжонов таклиф қилинди.\nСуҳбатга ТИИ аёл устоз-ходим ва талаба қизлари қатнашдилар. Тадбирни талаба қизлар билан ишлаш бўйича услубчи, З.Суярова очиб берди ва ташриф буюрган меҳмонга миннатдорчилик билдириб, сўз навбатини берди.\nД.Раҳимжонов ўз нутқлари аввалида, Тошкент ислом институтининг аёл устоз-ходим ва талаба қизларини байрам билан қутлаб, диний бағрикенглик ва миллатлараро тотувликни ривожлантириш йўлида Ватанимизда олиб борилаётган ислоҳотлар ва бу борадаги ютуқларимиз тўғрисида сўзлаб берди. Жумладан, “Диний бағрикенглик” – муқаддас туйғу бўлиб, динлар тарихини ўрганишда муҳим омил ва тинчлик кафолати ҳамда умуминсоний бойлик эканлигини таъкидлаб ўтди. Ҳозирги глобаллашув жараёнида миллатлараро тотувлик ва толерантлик маданияти ўта муҳим ҳисобланади. Ҳар бир жамият аъзоси ўзида бу каби эзгу туйғуларни шакллантириши лозим деди.\nТадбир ниҳоясида ташриф буюрган меҳмонга талаба қизлар ўз миннатдорчиликларини билдириш билан бирга қизиққан саволлари билан устозга мурожаат қилди. Д.Раҳимжонов нутқини якунлар экан, бундай тадбирларнинг кўпроқ ташкил қилиниши ҳозирги кундаги долзарб масала эканлигини таъкидлаб ўтди.\nУшбу тадбир аёл устоз-ходим ва талаба қизларда улкан таассуротлар қолдирди.\nОлдингиРасулуллоҳ соллаллоҳу алайҳи васаллам ҳаётлик вақтлари У зотга итоат қилиш вожиблиги (4-фасл)КейингиБугун сизни соғиндим…


Ёғдан халос бўламизми, сувданми?\nКўпчилик юқори ҳароратда тери остидаги ёғларни эритиш мумкин, деб ўйлайди. Ҳатто, ҳаммомга киришдан аввал ва чиққандан кейин тарозига туриб, бир неча килограммдан халос бўлганини таъкидлайдиганлар ҳам топилади. Чиндан ҳам тарози ўқи бироз орқага сурилиши мумкин. Аммо жараён организмдан тер орақали чиқиб кетган суюқлик ҳисобига кечади. Тана сув балансини тиклаб олганидан кейин ҳеч нарса кўрмагандек яна аввалги ҳолига қайтади. Аслида, бу физиологик жиҳатдан нормал ҳолат. Шунинг учун чинакамига озишни истаган дўмбоқлар амалиётдан кейин кутилган натижани сезишмайди.\nБироқ сўзларимиздан бу усул бутунлай бесамар экан, деган хулосага келманг. Агар бир муддат вазнингиз камаймай, «қотиб» қолган бўлса, айнан ҳаммом ва сауналар сизга ёрдам беради.\nЧунки иссиқ ҳарорат таъсирида тана бироз стресс ҳолатига тушиб, одатий вазн ўзгаришини рағбатлантира бошлайди. Шундан кейин жисмоний машқларга мурожаат қилсангиз, натижа узоқ куттирмайди. Агар ҳар икки йўналишни тўғри мослаштира олсангиз, сантиметрларингиз жадалроқ йўқолади.\nИстеъмол содаси+иссиқ сув\nИнтернет тармоғида кенг тарқалган усуллардан яна бири эса ваннани иссиқ сувга тўлдириб, унга бир қути истеъмол содасини солганча ванна қилиш. Амалиётни қўллаб кўрганлар натижа яққол сезилганини таъкидлашади. Бироқ бу сафар ҳам вазндаги ўзгаришлар терлаш орқали чиқиб кетган сувга бориб тақалади. Аммо содали ванналар у қадар безиён деб ҳам бўлмайди. Чунки инсон терисининг юза қисмида ҳимояловчи ёғдан иборат юпқа плёнка қатлами мавжуд. Истеъмол содаси таъсирида эса мана шу плёнкага зиён етади. Оқибатда турли тери хасталиклари, экзема, қизариш, ачишиш юзага келади. Доимий содали ванналар терининг тез қаришига, ажин тушиши ва турли тошмаларга сабаб бўлиши мумкин.\nСув ҳароратининг кескин ўзгариши натижасида мушаклар қисқаради ва танада қон айланиши жадаллашади. Демак, моддалар алмашинуви ҳам ўз-ўзидан тезлашади. Шунинг учун бу муолажани бошқа машқлар билан биргаликда амалга оширсангиз, кутилган натижага эришасиз. Агар фақат контраст\nдушнинг кўмагига ишониб қолсангиз, ўзингиздан ўпкалайверинг. Мутахассислар амалиётни ҳафтада икки марта қўллашни тавсия этишади.\nЭнг самарали чора сузиш!\nҚоматни қисқа фурсатлар ичида чиройли кўринишга келтириш учун энг мақбул чора сузишдир. Чунки сузганда тананинг ҳамма мушаклари бараварига ҳаракатга келади. Бир соат сувда сузган киши 400 ккал.дан халос бўлади. Энг муҳими, терининг осилиб қолиши, целлюлит каби муаммолардан узоқда бўласиз. Лекин кўзни қувонтирадиган натижага эришиш учун ҳафтада уч марта бир соатдан шуғулланиш ва албатта, тўғри овқатланиш тартибига риоя қилиш лозим.\nМанба: Сугдиена газетаси


Суббота Апрель 12th, 2014, Posted in Бош вактда, ЎЗБЕКЧА Нет комментариев.\nИмтиҳон. Ўқитувчи умуман дарсга келмаган талабадан сўрайди:\n-Ҳеч бўлмаса менинг исмим ким эканлигини биласанми?\nТалаба ташқарига чиқади. Курсдошлари нима бўлганини сўрайди. У:\n-Қўшимча саволлар билан барибир қулатди,-деб жавоб беради.\nТалаба отасига хат ёзади:\n“Ассалому-алайкум ота! Қандайсиз? Соғ-саломат юрибсизми? Эсон-омонмисиз? Талаба ўғлингизга бироз пул юбора оласизми? Сизни соғинган Азим”\nОта ўғлига хат ёзади:\n“Салом ўғлим! Телефон қилсак ЙЎҚсан, биз қийналган ЙЎҚмиз. Ойинг сени ЙЎҚлаб турибди.ЙЎҚ бўлиб кетма. Отанг ЙЎҚсилбой”.\nЧукча ётар олдидан аёлига:\n-Менинг ёнимга бир стаканни суви билан, яна бир стаканни сувсиз қўйиб қўй,-дейди.\nШу пайт аёли:\n-Уларни нима қиласан?\n-Шунга ҳам ақлинг етмайдими? Эрталаб турганда сув ичгим келиб қолиши мумкин .\n-Унда бўш стаканнинг нима кераги бор?\n-Сув ичгим келмай қолиши ҳам мумкин-да!\nПрофессор имтиҳонда талабадан сўраяпти:\n-Нима учун сиз қаттиқ ҳаяжонланяпсиз? Мен берадиган саволлардан қўрқяпсизми?\n-Йўқ профессор! Мен берадиган жавобларимдан қўрқяпман.\n-Мен кўричагимни олдирганимдан сўнг ўн беш килограмм оздим, -дейди бир қиз мақтаниб дугонасига. Бунга жавобан дугонаси:\n-Вой тавба қилдим, кўричакнинг шунчалик оғир бўлишини биринчи марта эшитишим..\nСуд залида одамлар ғала-ғовур қилмоқда, судья уларга хитоб қилади:\n-Жим бўлинглар. Акс ҳолда, ҳаммангизни чиқариб юборишни буюраман. Шундоқ ҳам, тўртта ишни бирорта ҳам сўзни эшитолмай кўриб чиқдик.\n-Нега уч кун дарсга келмадинг?\n-Тунов куни сумалак пиширишга тайёргарлик кўрдик. Эртасига кечқурун билан сумалак кавлаб ухлаб қолибман.\n-Сумалакни кўп еб қўйган эдим.\n-Кўк сомса, кўк чучваранинг хосиятини сезяпсизми?\n-Ҳа домлажон. Кўк сомса ва кўк чучвара ейиш мавсуми бошланганидан буён дарсингизда оғзимдан сув келиб фақат ухлаб қоляпман.\nБир кампир эрталаб шошиб ўғлини хонасига чақирибди.\n-Менимча, шкафимда ўғри ўтирибди.\n-Нега ундай деб ўйлаяпсиз?\n-Тунда ўза ердан қандайдир товушлар эшитилди.\n-Нега ўшанда мени чақирмадингиз?\n-Арзимаган нарсани деб, тунда сени безовта қилгим келмади. Шкафнинг эшигини михлаб ташладим-да, бори ётдим.


Мавлидун набий муборак - Баҳоуддин Нақшбанд ёдгорлик мажмуаси маркази\n16 ноябр 2018 й.\n480 марта ўқилди.\nالحَمْدُ للهِ الَّذِي أَرْسَلَ رَسُولَهُ رَحْمَةً لِلْعَالَمِينَ وَجَعَلَهُ أُسْوَةً حَسَنَةً لِلْمُؤْمِنِيْنَ، وَالصَّلاَةُ وَالسَّلاَمُ عَلَى نَبِيِّنَا الرَّؤُوفِ بِالْمُؤْمِنِيْنَ، وَعَلَى آلِهِ وَصَحْبِهِ وَمَنْ تَبَعَهُ بِإِحْسَانٍ إِلَى يَوْمِ الدِّيْنِ\nМуҳтарам жамоат! Ҳар йили рабиъул-аввал ойида дунё мусулмонлари қатори мамлакатимизда истиқомат қилаётган юртдошларимиз ҳам муҳим бир санани кенг нишонлайдилар. У ҳам бўлса “Мавлидун-Набий”, яъни Пайғамбаримиз Муҳаммад алайҳиссаломнинг туғилган саналарини шарафлаш, байрам қилиш ойидир. Бу ойда барчаларимиз оламлар сарвари, бутун инсониятга охирзамон пайғамбари этиб юборилган суюкли Пайғамбаримиз Муҳаммад алайҳиссаломнинг сийратларини, ҳаётларини янада кенгроқ ўрганиш, ҳар ишда, ҳар кунимизда, ҳар бир амалимизда у зотга эргашиш, суннатларига мувофиқ ҳаёт кечиришни бир-биримизга янада кўпроқ тарғиб қилишимиз керак бўлади.\nДарҳақиқат, Муҳаммад алайҳиссалом Аллоҳ таолонинг сўнгги пайғамбари, пайғамбарларнинг энг улуғи ва хотималовчиси, Парвардигор бутун оламга раҳмат қилиб юборган элчиси, инсоният фахри, одамларнинг энг яхши хулқлиси ва комили эдилар. Аллоҳ азза ва жалла Ўз расулига бевосита хитоб қилиб, Уни бутун дунёга раҳмат элчиси эканликларини тасдиқлаб, бундай дейди:\nяъни: “(Эй, Муҳаммад!) Биз Сизни (бутун) оламларга айни раҳмат қилиб юборганмиз” (Анбиё сураси, 107-оят). Ояти каримадаги “Раҳмат” жуда кенг маънони англатади. Уларни билиш ва англаш учун Ҳазрати Расулуллоҳ саллаллоҳу алайҳи васалламнинг гўзал одоб-ахлоқлари, сийрат ва шамоиллари, шариатларининг ниҳоятда бағрикенглиги, ҳатто, куфр ва ширк аҳлига ҳам зулмни раво кўрмаслиги, меҳр-оқибат, эзгулик каби фазилатлар манбаи эканидан хабардор бўлиш зарур. Оиша онамиздан Пайғамбаримиз саллаллоҳу алайҳи васалламнинг хулқлари ҳақида сўралганда:\n"كَانَ خُلقُهُ القُرآن"\n(رَوَاهُ الإِمَامُ مُسْلِمٌ)\nяъни: “Расулуллоҳ (саллаллоҳу алайҳи васаллам)нинг хулқлари Қуръон эди”, – дедилар (Имом Муслим ривояти).\nҚуръони карим оятлари Ҳазрати Расулуллоҳ саллаллоҳу алайҳи васалламни шарафлаб, номларини юқори даражага кўтариб зикр қилади. Ул зотни барча ҳалойиқдан ҳам яхши ва Парвардигорга энг яқин зот деб улуғлайди:\nяъни: “(Эй, Макка аҳли!) Ҳақиқатан, сизларга ўзларингиздан (чиққан),қийинчиликларингиздан алам чекадиган, сизлар билан (ҳидоят топишингиз билан) қизиқувчи, мўминларга мушфиқ ва раҳмдил Расул келди” (Тавба сураси, 128-оят).\nМуҳтарам жамоат! Мавлидун-набавийни нишонлашдан кўзланган асосий мақсад мўмин-мусулмонларни Расулуллоҳ саллаллоҳу алайҳи васалламга бўлган муҳаббатларини пайдо қилиш ва уни янада зиёда қилиш, қалбларига ўз пайғамбарларига муҳаббат руҳини улашиш, дилларида шу туйғуни уйғотиш, кучайтириш ва сайқаллашдир.\nАллоҳ таоло Қуръони каримнинг кўплаб ояти карималарида Расули Акрам саллаллоҳу алайҳи васалламга муҳаббат барча муҳаббатдан олдин туришлиги кераклигига даъват қилган:\nالنَّبِيُّ أَوْلَى بِالْمُؤْمِنِينَ مِنْ أَنْفُسِهِمْ...\n(سورة الأحزاب/6 الأية)\nяъни: “Пайғамбар мўминларга ўзларидан ҳам ҳақлироқдир...” (Аҳзоб сураси, 6-оят). Бунинг маъноси, Расулуллоҳ саллаллоҳу алайҳи васалламга бўлган муҳаббатлари бошқа барча нарсаларга қўйган муҳаббатдан кўра устунроқ бўлмагунча, имонлари комил бўлмагай, деганидир.\nҲадиси шарифда эса Абу Ҳурайра разияллоҳу анҳудан ривоят қилинади: Расулуллоҳ саллаллоҳу алайҳи васаллам:\n"لَا يُؤْمِنُ أَحَدُكُمْ حَتَّى أَكُونَ أَحَبَّ إِلَيْهِ مِنْ وَلَدِهِ وَوَالِدِهِ وَالنَّاسِ أَجْمَعِينَ"\n(رَوَاهُ الإِمَامُ البُخَارِيُّ وَالإِمَامُ مُسْلِمٌ)\nяъни:“Сизлардан бирортангиз мен унга боласидан, ота-онасидан ва одамларнинг ҳаммасидан маҳбуброқ бўлмагунимча, мўмини комил бўла олмайди”, – дедилар (Имом Бухорий ва Имом Муслим ривояти).\nУшбу ҳадис мусулмон кишига Расулуллоҳ саллаллоҳу алайҳи васалламга муҳаббат қўйиш вожиб эканлигига далолат қилади. Шундагина ҳақиқий имон эгаси, нажот топувчи кишига айланар экан. Расулуллоҳ саллаллоҳу алайҳи васалламни яхши кўриш имон аҳлларининг сармояси ва Ислом аҳкомларининг татбиқидир. Зеро, яхши кўришдан мақсад қуруқ эҳтирос ва ҳиссиётнинг ўзи эмас, балки у зотдан келган ҳар бир кўрсатмани қабул қилиш, бажариш ва лозим тутишдир.\n(سورة النساء/69 الأية)\nяъни: “Кимда-ким Аллоҳ ва Пайғамбарга итоат этса, айнан ўшалар Аллоҳнинг инъомига эришган зотлар, яъни пайғамбарлар, сиддиқлар, шаҳидлар ва солиҳ кишилар билан биргадирлар. Улар ҳамроҳ сифатида нақадар гўзалдир!” (Нисо сураси, 69-оят). Бу оятда пайғамбарлар билан биргаликда бошқаларнинг зикр қилинишида солиҳликда мукаммал бўлмаганлар солиҳликда мукаммал бўлганларни яхши кўриши билан улар қаторидан жой олишларига ишора қилинган. Бошқа оятда:\n(سورة النور/52 الأية)\nяъни: “Кимки Аллоҳ ва Унинг пайғамбарига итоат этса ва Аллоҳдан қўрқиб, тақво қилса, бас, айнан ўшаларгина ютуқ эгаларидирлар”– деган (Нур сураси, 52-оят).\nҚалби Расулуллоҳга муҳаббат билан лиммо-лим тўлган, у зотнинг айтганларига итоат этишни ҳамма нарсадан афзал деб билган мўмин албатта Аллоҳнинг розилиги ва фазлу марҳаматига сазовор бўлади ва жаннатда у зотга қўшни бўлиш бахтини қўлга киритади. Бунга қуйидаги ҳадис далилдир. Анас разияллоҳу анҳудан ривоят қилинади: “Бир киши Расулуллоҳ саллаллоҳу алайҳи васаллам ҳузурларига келиб: “Эй, Аллоҳнинг расули! Қиёмат қачон бўлади?” – деб савол берди. “Сен қиёматга нимани ҳозирлаб қўйдинг?” – дедилар Пайғамбар алайҳиссалом. Савол берган киши: “Мен Аллоҳ ва унинг Расулининг муҳаббатидан бошқа арзигулик ҳеч нарса тайёрламадим”,– деб жавоб қилди. Шунда Расулуллоҳ саллаллоҳу алайҳи васаллам: “Албатта, сен ўзинг яхши кўрганлар билан биргасан, ҳар ким ўзи яхши кўрганлар билан бирга бўлади”, – деб марҳамат қилдилар. Анас разияллоҳу анҳу: “Биз Ислом келгандан кейин Расулуллоҳ саллаллоҳу алайҳи васалламнинг ушбу сўзларини эшитганчалик хурсанд бўлмаганмиз”,– деганлар.\nУламоларимиз кишини Расулуллоҳ саллаллоҳу алайҳи васалламга бўлган муҳаббатининг қанчалик чин эканлигига куйидаги ишлар далолат қилади, деганлар:\nУ зотнинг буйруқларига сўзсиз бўйсуниш ва суннатларига амал қилиш;\nУ зотнинг суннати санийяларига бошқа инсонларни ҳам тарғиб этиш;\nУ зотга кўп салавот ва саломлар йўллаш;\nСаҳобалар ва аҳли байтларини яхши кўриш;\nУ зотнинг хулқлари билан зийнатланиш;\nБидъат хурофотлардан ўзини олиб қочиш;\nУ зотнинг суннатларига амал этмаслик, муҳаббат қилмаслик ила гуноҳкор бўлиб қолишдан эхтиёт бўлиш;\nУ зотнинг суҳбатларига ошиқиш, ҳеч бўлмаса тушда кўришни орзу қилиш.\nМуҳтарам жамоат! Мавлид ойи Пайғамбар алайҳиссаломнинг ҳаётларини, муборак сийратлари ва суннати санийяларини янада чуқурроқ ўрганиш ойидир. Бу ойда ҳам, бундан кейин ҳам биз, мўмин-мусулмонлар, ҳар бир ишда, ҳар бир амалда у зотнинг суннатларига мувофиқ йўлда юришимиз, У зотга эргашишимиз зарур. Шундай экан, биз, ёши катталар, ота-оналар яна бир карра зиммамиздаги масъулиятни чуқур ҳис этиб, етишиб келаётган ёш авлодни, фарзандларимизни Ўз роббиси ва Расулини танийдиган, уларга муҳаббат қиладиган, садоқатли ва ахлоқ-одобли, билим ва салоҳиятли қилиб тарбияламоғимиз лозим бўлади.\nШуни айтиб ўтиш жоизки, Расулуллоҳ соллаллоҳу алайҳи васалламнинг таваллудларини нишонлаш ва бунда хурсандчилик қилишни ўзига яраша шаръий далиллари, асослари ҳамда манфаатлари бор. Мусулмон уммати тақрибан минг йилдан буён уни нишонлаб келмоқда. Ислом умматининг таянчи бўлган бир қатор уламолар уни яхши амал санашган.\nУламоларимиз: “Абдуллоҳ ибн Масъуд разияллоҳу анҳунинг “Мусулмонлар яхши санаган нарса Аллоҳ наздида ҳам яхшидир”,– деган сўзлари айнан мавлидга мос тушади”, – дейдилар. Биз кўпчилик уламоларнинг, шу жумладан, юртимиз уламоларининг фикрларини ушлашимиз ва ихтилофга ўрин бермаслигимиз лозим бўлади. Зеро, мавлиддан кўзланган мақсадларга эришишга мусулмонлар бугун ҳар доимгидан кўра кўпроқ муҳтождирлар.\nМуҳтарам жамоат! Маърузамиз давомида Пайғамбаримиз соллаллоҳу алайҳи васалламнинг мўжизаларидан баъзиларини эслаб ўтамиз:\nАрабларда балоғат, фасоҳат ҳамда шеърият ривожланган бир пайтда Аллоҳ таоло Набий соллаллоҳу алайҳи васалламга Қуръони каримни буюк мўжиза ўлароқ нозил қилди. Унинг мўжизавийлиги шундаки, Расулуллоҳ салалллоҳу алайҳи васаллам араблардан Қуръонга ўхшаш китобни келтиришни талаб қилганларида арабларнинг энг балоғат ва фасоҳатли шоирлари ҳамда моҳир воизлари ҳам Қуръон оятларига ўхшаш бир оят келтиришга ҳам чорасиз қолишган.\nОйнинг иккига бўлиниши.\nАллоҳ таоло Қамар сурасида айтади: “Соат (Қиёмат) яқинлашди ва ой бўлинди. Агар бир оят мўъжизани кўрсалар, юз ўгирарлар, бу ўткинчи сеҳр, дерлар.” Ушбу воқеанинг Маккада содир бўлгани борасида келган ҳадислар мутавотир – яъни инкор этиб бўлмас даражада кўп ворид бўлган.\nОз таомнинг кўпчиликка етиши.\nМадинада ҳандақ қазиш ишлари бўлаётган пайтда озгина таом бир неча минг саҳобийларга етиб, яна ўз ҳолича қолган. Мазкур воқеага доир келган хадислар ҳам мутавотир даражасига етган.\nРасулуллоҳнинг муборак бармоқлари орасидан сув чиқиши.\nЖангларнинг бирида саҳобалар жуда ҳам ташна бўлиб, таҳоратга ҳам сув топилмай қолганда, Набий соллаллоҳу алайҳи васаллам ичида сув бўлган идишга қўлларини тиққанлар. Шунда бармоқларининг орасидан сув отилиб чиққан. Бу сувдан саҳобалар чанқоқларини қондириб, барча таҳорат ҳам олган.\nИсро ва меърож воқеаси.\nИсро кечаси ҳақида Қуръонда очиқчасига баён қилинган. Меърож воқеаси ҳақида эса Нажм сурасининг бошида ишора келган.\nҒойиб нарсалар ҳақида хабар беришлари.\nХусусан, Аммор ибн Ёсирни боғий – ҳаддидан ошган тоифа қатл қилиши, Усмон разияллоҳу анҳуга мусибат етказилиши, Аллоҳ таоло Ҳазрати Ҳасан воситаларида мусулмонлардан бўлган икки тоифа орасини ислоҳ қилиши, дунёнинг йирик подшоҳлари Кисро ва Қайсарнинг ҳукмронлиги тугатилиши ҳамда бошқа кўплаб ғайбий ишлар ҳақида олдиндан хабар берганлар.\nДарахт танасининг Расулуллоҳдан ажралгани учун йиғлаши.\nМадинаи мунавварада Набий соллаллоҳу алайҳи васалламга минбар ясалишидан олдин бир дарахтнинг танасига суяниб хутба қилар эдилар. Минбар ясалгандан кейин, унда хутба қилиш учун кўтарилганларида, ҳалиги дарахт танаси у кишига бўлган меҳридан худди ёш боладек ҳўнграб йиғлаган. Саҳобаларнинг барчаси бунга гувоҳ бўлишган. Расулуллоҳ минбардан тушиб, дараҳт танасини қучганларида, ҳалиги овоз тинчланган.\nГўштнинг ўзининг заҳарлангани ҳақида хабар бериши.\nБир аёл душманлик қилиб Расулуллоҳ соллаллоҳу алайҳи васалламга заҳарланган қўй гўштини ҳадя қилади. Набий алайҳиссалом энди қўлларини гўштга узатганларида гўшт у Зотга ўзининг заҳарли экани хабарини беради. Ундан бир неча саҳобалар ҳам тановул қилган бўладилар ва бироздан сўнг вафот этадилар.\nЕр юзининг машриқдан мағрибигача бўлган жойларнинг у зотга кўрсатилиши ҳамда умматлари етиб борадиган ҳудудларнинг билдирилиши.\nАллоҳ таоло барчаларимизнинг қалбимизга Расулининг муҳаббатини жо қилсин! Қиёматда Расулуллоҳ саллаллоҳу алайҳи васалламнинг “ҳамд” байроқлари остида туриш ва У зотнинг муборак шафоатларига эришиш ҳамда жаннатда Расулига қўшни бўлиш бахтини насиб этсин!Омин!\nМуҳтарам имом домла! Рабиъул аввал ойи кириб келганлиги муносабати билан имкониятингизга қараб бирор жумада Имом Барзанжийнинг “Мавлидун Набий” китобидан ўқиб беришингиз мақсадга мувофиқ бўлади.\nМуҳтарам имом домла! Масжидларда намоз вақтига қатъи риоя этиб, хусусан жума намозини белгиланган вақтдан ўтказмаган ҳолда адо этишингизни ва жума иш куни бўлганлиги учун намозхонларни кўп ушланиб қолишларига йўл қўймаслигингиз тавсия этилади!


1977 йилда космосга учирилган «Вояджер» зондлари ҳануз Ерга маълумот етказяпти - zarnews.uz\n1977 йилда «Вояджер» («Саёҳатчи») дастурига кўра, Қуёш системасини тадқиқ этиш учун космосга иккита зонд учирилган эди. Ҳайратланарлиси шундаки, ушбу жуфтлик ҳозиргача коинотда кезиб юрибди ва олимларга илмий маълумотлар узатиб турибди, деб хабар беради «Мир новостей» (2020 йил, 8-сон) ҳафтаномаси.\nАммо ҳаммаси ҳам силлиқ кетаётгани йўқ. Яқиндагина биродарлардан бири «Вояджер-2» тизимдаги ишкаллик сабабли иш қобилиятини йўқотди: илмий ускуналар ишламай қўйди. Ердаги мутахассисларга вазиятни баҳолаш ва чоралар кўриш учун бир неча кун керак бўлди. Улар бунинг уддасидан чиқишди. Дарҳол бўлмаса-да, аппарат жонланди ва етиб бўлмас узоқликдан яна «хабар» бера бошлади.\nГап шундаки, ҳар иккала аппарат ҳам аллақачон Қуёш системаси чегарасидан чиқиб кетган: «Вояджер-1» сал узоқроқда, бахтиқора иккинчиси эса сал яқинроқда. Уларнинг биздан узоқлигини ҳатто тасаввур ҳам қилиб бўлмайди. Шуни айтиш кифояки, биринчи «Вояджер»дан жўнатилган радиосигнал Ерга камида 17 соатда етиб келади. Таққосласак, Марсдан Американинг «Кьюриости» аппарати юбораётган сигнал Ерга «атиги» 14 дақиқада етиб келади.\nҚизиғи шундаки, аппаратларнинг ишлаш муддати аввал бошда кўпи билан беш йилга мўлжалланган бўлса-да, улар 43 йилдан буён само сирларидан олимларни хабардор қилиб турибди.\nТеглар: космонавт бу қизиқ


Маурицио Сарри: “Азар ва Куртуани сақлаб қолмоқчиман, аммо...” / CHAMPIONAT.asia\n04:25Olamsport: Бокс Токио-2020 Олимпиадасида бўладими?, МакГрегор ҳали уруш тугамаганини айтди 2 03:37Расмий хабар: ЖЧ-2022да 48 эмас 32та жамоа қатнашади. Бунга сабаб нима? 47 03:35А Про-лигада 7-тур учрашувлари бўлиб ўтди 5 03:25Спортчилар ижтимоий тармоқларда 8 00:47"Шердор" бош мураббийи: "Ҳакамга инсоф берсин" 14 00:26"Реал" судда ғолиб бўлди 8 00:21ОЧЛ-2019. Гуруҳ босқичида энг яхши кўрсаткични қайд этган футболчилар орасида Кримец, Аъзамов, Абдухолиқов, Машарипов ва бошқалар мавжуд 19 00:14Сане деярли "Бавария"да 12 23:58"Барселона" асосий футболчиси финалда ўйнамаслигини маълум қилди 4 23:40"Локомотив" Россия рекордини ўрнатди 2 23:27Варан: "Погбага "Реал"да жой топамиз" 10 23:12ЛаЛигада истеъфо 2 22:57"Челси"даги мураббийдан ғалати таклиф 11 22:43Моуриньо янги жамоасини танлаб олди 19 22:29"Атлетико" янги мавсум учун либосларини намойиш қилди 3\nМаурицио Сарри: “Азар ва Куртуани сақлаб қолмоқчиман, аммо...”\n19 июл 2018 07:19\nТеглар : Маурицио СарриТибо КуртуаЭден АзарЧелси\n“Челси” бош мураббийи Маурицио Сарри Тибо Куртуа ва Эден Азарнинг келажаги ҳақида гапириб ўтди.\nМаълум бўлишича бу икки белгиялик футболчи Лондон клубини тарк этиши мумкин.\n“Ушбу икки футболчи юқори савиядаги футболчилардан ҳисобланишади. Мен уларни ўз жамоамда сақлаб қолишни истардим. Аммо юзма-юз эмас, балки телефон орқали қилинган қўнғироқ вазияга ойдинлик кирита олмайди.\nМен улар билан шахсан учрашиб, барчамиз учун маъқул бўладиган қарорга келмоқчиман. Бундан ташқари футболчи тўрт-беш кун менинг қўл остимда машғулотларда қатнашиб, менинг режаларим ҳақида тушунчага эга бўлишини истардим”, дейди Сарри.\n"Челси"даги мураббийдан ғалати таклиф 11\n"Челси" посбони клуб билан шартномасини яна бир йилга узайтирди 2\nЭден Азар "Челси"да қандай ўзгариб борди? 12


МАРТ ОЙИДА ЭГИЗАКЛАР, АРСЛОН ВА ПАРИЗОД БУРЖИ ВАКИЛЛАРИНИ НИМА КУТАДИ?.. - 9 Марта 2020 - Yangiliklar Olami - www.SherlarUz.CoM - SMS SHERLAR, SEVGI SHERLARI, YANGI\nГлавная » 2020 » Март » 9 » МАРТ ОЙИДА ЭГИЗАКЛАР, АРСЛОН ВА ПАРИЗОД БУРЖИ ВАКИЛЛАРИНИ НИМА КУТАДИ?..\nМарт ойида Эгизаклар буржи вакиллари биринчи бўлиб мартабани ошириш масаласида бош қотиришлари керак. Йўлингизда пайдо бўладиган муаммоларни ноанъанавий усуллар ёрдамида ҳал этинг. Ҳаётга консерватив назар билан боқишдан сақланинг.\nМарт ойи кўпчилик эгизаклар буржида таваллуд топганларга файласуфона фикрлаш имкониятларини тақдим этиши мумкин. Профессионал касбингиз билан боғлиқ ишда майда кўнгилсизликлар кўзга ташланади. Янги иш қидиришга шошилманг. Март ойи охирида сизни албатта муваффақиятлар кутади. Мўмай даромаддан ҳам худди ўша маҳал умид қилсангиз бўлади.\nАрслон буржи вакиллари профессионал касби билан боғлиқ ишларни бажаришда муваффақиятлар қозонади. Шахсий ҳаётингизда танаффуслар юзага келиши эҳтимолга яқин. Ишхонада ҳамкасблар, раҳбарлар билан жанжаллаша кўрманг.\nАрслон буржи остида туғилган аёлларнинг кам маош оладиганлари бироз қийинчиликларга дуч келишлари мумкин. Бу йирик корхоналарда ишловчи аёлларга тегишли. Майда корхоналарда меҳнат қилувчилар қийинчиликларга рўбарў бўлмайди.\nПулнинг кетидан қувишни тўхтатинг. Тақдирда борига шукр қилинг. Ишга ижодий ёндашинг. Шунда ой охири сиз учун бахт ва пулга бой лаҳзаларни тақдим этади.\nПаризод буржининг айрим вакил ва вакилалари март ойи биринчи ярмида муҳаббат масаласига асосий эътиборни қарата бошлашлари кутилади. Шунинг натижасида асосий ишга бўлган эътиборингиз сусаяди. Ёлғизлар бир нечта вариантлар қаршисида қолишади. Сизда бўлғуси жуфтингизни танлаш имконияти туғилади.\nЭркакларнинг оилалиларидан фақат жуфтинигина севиш сўралади. Ташқарида ишқий саргузаштларга берилишдан тийилинг. Охири яхши бўлмаслиги мумкин. Оила қуришга улгурмаганлар чаён буржи остида таваллуд топган инсон билан танишишлари эҳтимолга яқинроқ. У сизнинг қалбингизни забт этиш учун астойдил ҳаракат қилади. Аммо билинг, у ўта айёр ва доғули. Сизга эришгандан кейин меҳрибонлик, мулойимлик каби хислатларни четга ирғитади-да, қўполдан қўполга айланади қолади.\nЯна Оллоҳ билгувчироқ зот! Оллоҳ сизга ёр бўлсин!!!\nКатегория: MUNAJJIMLAR BASHORATI / МУНАЖЖИМЛАР БАШОРАТИ | Просмотров: 837 | Добавил: Sherlaruz.CoM | Теги: #Yangiliklar, #habarlar, #ahborot, #uznews, #Yangilik, #news, #newsuz, #новости, #xabarlar | Рейтинг: 0.0/0


Расман: Ҳанс-Дитер Флик Германия терма жамоасига бош мураббий бўлади - Zamin.uz\nРасман: Ҳанс-Дитер Флик Германия терма жамоасига бош мураббий бўлади\nГермания терма жамоасига Евро—2020 мусобақасидан сўнг янги бош мураббий келади.\nГермания футбол иттифоқининг хабар беришича, 2020/21 йилги мавсумда «Бавария»ни бошқарган Ҳанс-Дитер Флик билан келишувга эришилган. У терма жамоада Йоахим Лёвнинг ўрнини эгаллайди. 56 ёшли мутахассис билан 2024 йилгача мўлжалланган шартнома имзоланган.\nАввалроқ Фликнинг «Бавария»ни тарк этиши ва унинг ўрнини Юлиан Нагелсманн эгаллаши маълум қилинганди.\nФлик Мюнхен клубида 2019 йилда иш бошлаган, ўшанда у Нико Ковачнинг ўрнини эгаллаганди. Бу вақт ичида Флик клуб билан Германия чемпионати, мамлакат Кубоги ва Суперкубоги, Чемпионлар Лигаси, Европа Суперкубоги ҳамда клублар ўртасидаги Жаҳон чемпионати каби мусобақаларда зафар қучди. “Замин” янгиликларини “Facebook”да кузатиб боринг\nЯнгиликлар » Спорт » Расман: Ҳанс-Дитер Флик Германия терма жамоасига бош мураббий бўлади


Олмалиқ КМК ўз телеканалини ишга туширади - Халқ сўзи\n14:22 25 Июнь 2019 Жамият\nГап шундаки, яқин кунларда Олмаликда ОКМКнинг янги телеканали ўз фаолиятини бошлайди. Бу ҳақда комбинат матбуот хизмати хабар берди.\n“ОКМК ТВ” янги телеканали бўш жойдан пайдо бўлмади, бизда ҳозир “Олмалиқ ТВ” телестудияси фаолият юритмоқда. У ҳафтасига икки марта — шанба ва якшанба кунлари шаҳримиз бўйлаб қисқа муддатга эфирга чиқади. Унда ҳафта давомида комбинат ва шаҳар ҳаётида рўй берган муҳим воқеалар ҳақида хабар қилинади”, - дейди янги телеканал бош муҳаррири Умида Қаршибоева.\n“Биз ҳамиша ривожланишни хоҳлаганмиз ва телестудия босқичидаёқ бу жуда камлигини тушуниб етган эдик, шу боис ўз телеканалимизни очишга қарор қилдик. Ўз режаларимизни комбинат раҳбариятига етказганимизда, у ерда мазкур ғояни қўллаб-қувватлашди. Лекин шошмасликни ва SFI Management Group ХК ишончли бошқарувчиси қарорини кутиш кераклигини айтишди”, - дея қўшимча қилади У. Қаршибоева.\nЭкспертлар гуруҳи бўлажак кўрсатувлар, истиқболдаги режалар, барча, жумладан, анча қиммат турадиган асбоб- ускуналарга кетадиган сарф-харажатларни батафсил тузиб чиқишди.\nМуассислар эса телеканални ташкил этишга рухсат беришди. Ўз навбатида телеканал, “За цветные металлы” кўп ададли газетаси ва радиостанция жойлашадиган медиа-марказ учун янги бино қурилишини молиялаштиришни ҳам ваъда қилдилар.\n“Айни пайтда лицензия масаласи ҳал этиляпти, каналимиз тест режимида трансляция қилинмоқда. Лекин биз, айниқса, Олмалиқ аҳли янги телеканал телекўрсатувларини интиқлик билан кутишмоқда. Дастлаб у 12 соатли узатиш сеткасида рақамли форматда ҳар куни эфирга чиқади. Унда ОКМК янгиликлари, шаҳримизда ўтадиган спорт ва маданий тадбирлар, реклама блоклари қамраб олинади. Кўрсатувларнинг 25 фоизи ёшларга бағишланади. Уларни корхонамиз Ёшлар иттифоқи билан биргаликда тайёрлаймиз”, - дея таъкидлади бош муҳаррир.\nУ телеканалнинг асосий мақсади аҳолига рақамли тарзда қизиқарли контентни бепул тақдим қилиш эканлигини қайд этди.


10 март, 2021, 18:30\nЕнгил вазн тоифасида (61 кг) WBC чемпиони америкалик Девин Хэйни ва собиқ 3 вазн чемпиони ҳисобланган Хорхе Линерес 15 май куни "Matchroom" компанияси томонидан ташкил этиладиган бокс оқшомида жанг олиб борадиган бўлдилар. Бу ҳақда "Golden Boy" президенти Эрик Гомес "BoxingScene" нашрига ҳабар берган.\n22 ёшли Хэйни (25-0, 15 КО) 2019 йил cентябрь ойида россиялик Заур Абдулаев устидан ғалаба қозониб, жаҳон чемпионлик камари учун мажбурий даъвогар бўлган эди. Ушбу йўналишда чемпион бўлган Василий Ломаченко «Franchise» (даҳлсиз) чемпион деб эълон қилингач, камар Хэйнига ўтган эди.\n35 ёшли венесуэллалик Линерес (47-5, 29 КО) эса фаолияти давомида ярим енгил, биринчи енгил ва енгил вазнда чемпионликни қўлга киритган. Ўз камарини Василий Ломаченкога бой бергач, 2020 йилда у биргина Карлос Моралесга қарши жанг ўтказиб, нокаут эвазига ғалаба қозонган.\n“Top Rank” Василий Ломаченко масаласини муҳокама қилмоқда


Аллоҳ таолога беадад ҳамду санолар, Пайғамбаримиз Муҳаммад соллаллоҳу алайҳи ва саллам га чексиз саловату саломлар бўлсин.\nАллоҳ таолога шукурлар бўлсинки, бизни яна ҳатми Қуръон, таровеҳ ойи бўлмиш муборак Рамазонга етказди. Аллоҳ таоло марҳамат қилганидек:\nРамазон ойи – унда одамларга ҳидоят ҳамда ҳидояту фурқондан иборат очиқ-ойдин ҳужжатлар бўлиб, Қуръон нозил қилинган. (Бакара сураси 185-оят).\nПайғамбаримиз соллаллоҳу алайҳи васаллам: “Ким Рамазон рўзаси (фарз эканини) тасдиқлаб уни савоб умидида , Аллоҳ учун холис тутса, олдинги гуноҳлари кечирилади” деганлар (Имом Бухори ривояти).\nҲадиси қудусийда бундай дейилади Аллоҳ таоло “Одам боласининг ҳамма иши ўзи учундир. Унинг савобини ўзим билиб бераман “ деб марҳамат қилган.(Имом Бухорий ривояти).\nРўза араб тилда Савм дейилади. Унинг луғавий маъноси ўзини тийиш дегани. Шарий истилоҳда эса муборак Рамазон ойида тонг отгандан то қуёш ботгунча ният билан овқат емаслик, ичмаслик, жинсий яқинлик қилмасликдир.\nРўза тутиш ислом динининг беш рукунидан (асоси) биридир. Қуръон ва суннат билан собит бўлган Рамазон покланиш ойи. Яъни, рўзадорда руҳий, ахлоқий тозаланиш бўлади саҳардан шомгача еб ичишдан тийила олган одамда сабр-қаноат туйғуси ортади.\nИродаси мустаҳкамланади. Хотиржам кишилар тилларини ғийбатдан, беҳуда гап сўзлардан тияди. Кўнгилларидан ҳасаду ғаразни, гина-кудуратни ҳайдайди. Одамларга этиборли, раҳм-шафқатли бўлишга интилади.\nРамазонда кечалари ибодат қилиб чиқмоқлик иймондандир. Зеро, Расулуллоҳ саллаллоҳу алайҳи васалам дедилар: “Кимки рамазон кечаларини, Аллоҳга иймон келтириб, ундан савоб умид этиб, ибодат билан ўтказса, унинг қилган гуноҳлари мағфират қилинадур” Аллоҳ таоло барчамизнинг тутаётган рўзамизни даргоҳига ҳусни қабул айласин.\nЧорийева Маржина - Пастдарғом тумани бош отинойиси\nКиритилган вақти: 05/04/2021 23:34; Кўрилганлиги: 121\nМатериал манзили: https://sammuslim.uz/articles/actual/ramazon-muborak-bolsin\nЧоп этилган вақт: 18/05/2021 23:06


Хозирги вақтда: 17 ноя 2019, 22:45\nСаҳифа 5 дан 32\nМавзу: Гумонлардан қандай қутулай?\nВаалайкум ассалом. Аслида вазият бу даражада оғир бўлмаса керак. Шунчаки ҳозир ҳомиладор бўлганингиз учун, гормонал ўзгаришлар туфайли кўп нарсалар бўрттирилган ҳолатда кўринади. Энг аввал ўзингизни хотиржам қилиб олинг. Йоднинг етишмовчилиги кўпинча инсонни асабий ва инжиқ ҳолатга олиб келади. Туш...\nВаалайкум ассалом. Бола туғилибдики, катта бўлгунича ўз ота-онаси ва уйда истиқомат қилаётган бошқа оила аъзоларидан, уларнинг онгидан тарбияни олиб боради. Яъни фақатгина уларнинг панд-насиҳатларидан эмас, кўпроқ қилиқлари, ҳаётий принциплари, дунёқарашлари, бошқалар билан қилаётган муносабатларид...\nМавзу: Қизимни қандай тарбияласам экан?\nВаалайкум ассалом. Қизингизни бегона болалар орасига кўпроқ қўшиш керак. Бегоналар ичида бола эркалана олмайди, чунки унинг манипуляциясига бегоналар тушиб қолмаслигини жуда яхши тушунади. Ҳамда боланинг кун тартиби яхшилаб тузилиб чиқилиши зарур. Унинг бекор вақти кўп. Бу ёшда бола ўзининг пайпоғи...\nВаалайкум ассалом. Саҳобалар ҳаётларини эслайлик. Умар розияллоҳу анҳу Исломни қабул қилишларидан аввал қандай инсон бўлганлар? Ўз фитратларидаги шижоатлари, қаттиққўл ва адолатли, бир сўзли, довюраклик феълларини Исломдан аввал ва кейин қандай қўллаганларини эсланг. Ҳар бир инсоннинг фитратига Яра...\nЖавоб: Руҳий тушкунлик борасида\nВаалайкум ассалом. Албатта, иложи бор. Фақат ҳақиқатдан психолог ёрдами керакми ёки психотерапевт ва невропатологникими, ана шуни аниқлаштириб олсангиз етарли. Телефон рақамимни сайт админидан олишингиз мумкин.


Навбат бозорчи хотинларга! Боситхонова уларни тарбияламоқчи | Qalampir.uz\nНавбат бозорчи хотинларга! Боситхонова уларни тарбияламоқчи\nЖамият\t11 Июль 2019 18:05 4385\nЎтган йилларда Ўзбекистонда аёлларнинг кўп қисми ўзини бозорга урди. Рўзғор тебратиш, қора қозонни қайнатиш, тўй-ҳашам, орзу-ҳавас, керак бўлса пиёниста эрни боқиш ғами аёлларни бозорга етаклади. Ҳатто, ўқиган, олий маълумотли, кечагина мактабга дарс бериб юрган ўқитувчиларни ҳам бозорда пулни пулга ураётганини кўрдик. Муҳими, меҳнати ҳалол. Аммо, айрим бозорчи аёлларнинг тарбиясига қараб, оғзидан чиқаётганларига қулоқ тутсангиз... Бозордаги ғала-ғовур, тўпорилик, эркакларга хос одатлар – туфуришдан тортиб, сўкинишлар ҳам аёлларга кўчгандек. Бироқ, Ўзбекистон Республикаси Хотин-қизлар қўмитаси бозордаги аёлларнинг шундай қолиб кетишига қарши. Маълум қилинишича, қўмитанинг бошланғич ташкилотлари бозордаги аёллар билан шуғулланишни бошлайди. Бу ҳақда қўмита раиси Элмира Боситхонова иштирокида ўтган матбуот анжуманида маълум қилинган. Бу ҳақда "Спутник" ёзмоқда.\n“Мамлакатни биламан десанг, бозор билан мозорига бор, деган гап бор. Ҳақиқий бозорчи аёлларда на маънавият, на маърифат бор. Аммо шу сўзга мос бўлмаслиги учун Хотин-қизлар қўмитаси нима қилди?”, дейди Элмира Боситхонова.\nШу ўринда, куни кеча 10 июль куни Самарқанд шаҳри Сиёб бозорида рўй берган бир нохуш ҳолат эсимга тушди. МДҲ давлатларидан келган меҳмонлар билан бозор айланиб, Бибихоним мадрасаси яқинида тўпланиб турган эдик, ана шундай бозорчи аёллардан бири кутилмаганда ички ишлар органлари ходимларига қўлини пахса қилиб, шанғиллаб бақириб кетганига гувоҳ бўлдик. “Икки юз минг ойликка яшаб бўладими? Нима демоқчисан?”, - деб бақирарди қўлида турли сувенирларни кўтариб олган, оғзи тўла тилла тиш аёл.\nСамарқанд вилояти хотин-қизлар қўмитаси раиси Гавҳар Алимованинг айтишича, Сиёб бозоридаги аёлларнинг ўзини тутиши масаласи кун тартибида турган муаммоли масалалардан бири. Муаммо шундаки, бундайлар ҳеч кимни эшитмайди ва “орани очиқ” қилиб кун кечиришга одатланиб қолган.\nЎзбекистон хотин-қизлар раиси Элмира Боситхонованинг айтишича, эндиликда бозорларда қўмитанинг бошланғич ташкилоти тузилади. Бозорда ишлайдиган аёллар маърифатсиз “бозорчи аёл” номига муносиб бўлмасликлари учун бошланғич ташкилот хонасида улар билан маърифий суҳбатлар ўтказилиши ҳам режалаштирилган.\n“Бор ҳаракатимиз бозор ҳақиқиқатан ҳам маърифат манбаи бўлишига эришишга қаратилади”, деган Боситхонова.\nСамарқанд вилояти хотин-қизлар қўмитаси раиси Гавҳар Алимова тез кунларда Сиёб бозорига чиқиб, аёллар билан шахсан суҳбат ўтказишни ваъда қилган.\nЭлмира Боситхонова Бозор\n17 Сентябрь 14:20 39205\n18 Сентябрь 18:04 38086\n18 Сентябрь 08:06 35038\n18 Сентябрь 20:50 33981\n17 Сентябрь 23:44 28765


Кеча ахлатга пул тўлашга кирган эдим. Ҳали яна икки ойлик ҳақим бор экан. Келдим-келдим, йил охиригача олдиндан яна тўлаб қўяверай, дедим. Арзимас миқдор экан, тўладим. Маъмур аёл қўлимга ушбуни (расм...\nБобурни жаҳон аҳлининг эътироф ва эъзозига сабаб бўлган фазилатларидан бири бу ундаги толерантлик, демократлик ва мутаассибликдан ҳоли бўлган фаолияти. Бобур ислом дини фарзларига қаттиқ амал қилган в...\nМухаммад Солиҳга тош отиб машҳур бўламан деб умид қилган Бобомурод Абдуллаев бу ниятига етолмай, аксинча, шарманда бўлгандан кейин ҳам машҳур бўлиш ҳирси сўнмаганга ўхшайди. Куни кеча ўзининг “Факт ва...\nИЧКИ ИШЛАР ХОДИМИ ОЛД ТОМОНИДАН ЭМАС, ОРҚА ТОМОНИДАН ОТИЛГАН… СЎНГГИ ҚИСМ Манба: youtube.com...\nҚУРОЛИДАН БАРМОҚ ИЗИ ТОПИЛМАГАН МИЛИЦИЯ ХОДИМИ ЎЗИНИ ҚАНДАЙ ОТИБ ҚЎЙГАН БЎЛИШИ МУМКИН? 3-ҚИСМ Манба: youtube.com...\nИЧКИ ИШЛАР ВАЗИРИ БОБОЖОНОВ ЎТКАЗГАН ЙИҒИЛИШГА КИРИБ КЕТГАН МИЛИЦИЯ ХОДИМИНИНГ НЕГА ЎЛИГИ ЧИҚАДИ? Манба: youtube.com...\nЎЗБЕКИСТОН ИЧКИ ИШЛАР ВАЗИРИ ПЎЛАТ БОБОЖОНОВ КАТТА ИНСПЕКТОРНИ ОТИБ ҚЎЙГАН… МИ? 1-ҚИСМ Манба: youtube.com...\nВидео, Долзарб, Сиёсат, Тарих, Хабарлар, Эрк Демократик Партияси\nДолзарб, Сиёсат, Тарих, Хабарлар\nВидео, Долзарб, Жамият, Хабарлар\nВидео, Долзарб, Сиёсат, Хабарлар\nWarning: A non-numeric value encountered in /home/u8875342/uzxalqharakati.com/wp-content/themes/theHaberV5/index.php on line 79\nАфғонистон шимоли, яъни Жанубий Туркистонда яшайдиган ўзбекларнинг тақдири билан боғлиқ муҳим янгиликлар бор. Афсуски, ўзбек жамоатчилиги жиддий муаммолар тўғр...\n“Жамоатчилик назорати” Бирон бир сўзни такрор ва такрор таъкидлаб бошқаларни шунга ундаган ҳолда амалда ўз сўзига риоя қилмаган ёки тескарисини қилган одам ёлғо...\nМашҳур миллардер Илон Маск Саакашвили билан учрашди. У Хитойдаги ўз ишлаб чиқаришини Украинага кўчиришдан манфаатдор. Бу Европа давлатлари учун ҳам қулай. Узоқд...\nТўғрисўз инсон Тўғрисўзлик бугунги жамият одамлари ҳаётларидан топиш қийин бўлган жиҳат. Тўғрисўз инсон ҳеч қаерга сиғмайди: уйига ҳам, ишига ҳам, Ватанига ҳам, дунёсига ҳам. ...\nХуллас гапни қисқаси немис ҳукумати ўзбек киносига ëрдам бермоқчи. Аммо ëрдам беришдан олдин “ўзбеккино” деган воқелик нимадан иборат¸ бу матах қандай ейилади¸ қандай қилиб қошиқланади ëки қай тарзда нон ботириб ейилади деган саволларга ж...\n20 аср ўзбек модерн адабиётининг авангард ёзари Олим Отахон билан селфи… Эски шаҳарнинг Чақчимон маҳалласи.Олим ака “ғурбатдаги ғариб” Шоир дўстининг янги китобини қўлга олиб, эски хотиралари жонланиб кетди ва кутилмаганда кўча ўртасида авангард Шоир...\nЎҒУЗХОННИНГ ҚИЛИЧИ Биринчи қисм Ҳали бундан минг йиллар қадим Ўрлаганди Хоразм туғи. Қоракўл чайқалар лиммо-лим, Ўзанига сиғмасдан суви. Бир қирғоқда Пойкент улуғвор, Бўй чўзганди кўкка жез қалъа. Бир қирғоқда Варахша виқор тўкар эди мисли ма...\nАё, дўстлар, бу одамлар, Ҳам кар бўлди, ҳам кўр бўлди! Мол-дунёга ҳирсин бериб, Ҳам оч бўлди, ҳам хор бўлди! Ҳаром йиғнаб ортди бойлар, Лойга қоришди ой-йиллар, Бизнинг бу муқаддас жойлар, Қул – мардикор, бозор бўлди. Тоғларда банд бўлди селлар...\nMаданият, Адабиёт, Ислом Холбой, Шеърлар\nАдабиёт, Долзарб, Ислом Холбой, Китоблар, Мозийдан садо, Хабарлар\nДолзарб, Ислом Холбой


Шавкат Мирзиё қизи Шаҳнозани вазир ўринбосари этиб тайинлади, энди хотинини вице-президент қилса керак. Ҳаромий куёвничи? - «HARAKAT» XABAR AGENTLIGI :: Independent News Agency Harakat. Узбекистан, новости Узбекистана, политика Узбекистана, оппозиция Узбекистана\n20:29 - Шавкат Мирзиё қизи Шаҳнозани вазир ўринбосари этиб тайинлади, энди хотинини вице-президент қилса керак. Ҳаромий куёвничи?\nПрезидент Шавкат Мирзиё қизи Шаҳноза Мирзиёева/Шахановани янги ташкил этилган Мактабгача Таълим Вазири ўринбосари этиб тайинлади. ЎзТВ намойиш этган лавҳаларда у миллати корейс бўлган вазир Агрепина Шин билан биргаликда пайдо бўлди.\nШу йилнинг 19 декабрь куни Шавкат Мирзиё раислигида ўтказилган мактабгача таълим тизимида амалга оширилаётган ислоҳотларни таҳлил қилиш ва истиқболдаги вазифаларни белгилаб олишга бағишланган видеоселектор йиғилишида Шаҳнозахоним ҳам виқор тўкиб ўтирганди.\nҚизиқ, Фуҳуша лақабли қизини улуғлаб шарманда бўлган ҳаромий Отаси Ислом Каримнинг йўлидан бораётган Мирзиёмиз ахир бир кун унинг ҳолига тушишини ўйламаяптимикан? Ўйлаётган бўлиши ҳам мумкин, аммо қизининг тақдирини эмас, ўзи умрбод президент бўлишни.\nДемак, шундай экан, Шавкат Мирзиё фақат отасидан эмас, бошқалардан ҳам ўнрак олиши табиийдир. Озорбайжожон диктатори Илҳом Алиев ўз хотинини ўзига вице-президент қилиб олган эди. Бизда ҳам Зироатхон яқинда вице-президент бўлса керак. Аммо, ҳаромий Рамзон Қодиров билан ўпишавериб ҳаромийга айланган куёв Ойбек Турсуновни нима қиламиз? Балки, муфтий қилиш керакдир. Ҳозир муфтийлик билан ҳаромийлик бир турли нарсага айланиб кетмоқдаку.


“БУ ЕРДАН ҲЕЧ КИМ НОРИЗО КЕТМАЙДИ” » Жиззах ҳақиқати газетаси расмий сайти\nЖиззах ҳақиқати газетаси » Жамият » “БУ ЕРДАН ҲЕЧ КИМ НОРИЗО КЕТМАЙДИ”\n“Инсонларнинг дарду-ташвишларини ўйлаб яшаш — одамийликнинг энг олий мезонидир”, “Халқ давлат идораларига эмас, давлат идоралари халқимизга хизмат қилиши керак”, “Халқимиз ўз ҳаётидаги ижобий ўзгаришларни эртага эмас, узоқ келажакда эмас, айнан бугун кўриши керак”. Ўзбекистон Республикаси Президенти Шавкат Мизиёевнинг бу сўзлари халқимиз қалбидан чуқур ўрин эгаллаган. Мамлакатимизда халқ билан мулоқот қилишда, мурожаатлар билан ишлашда янги тизим яратилганлиги, Президентимизнинг Виртуал ва Халқ қабулхоналари тобора одамларнинг ишончига кириб бораётганлиги жаҳон жамоатчилигининг эътиборини тортмоқда. Ўзбекистон Республикаси Президентининг Жиззах вилоятидаги Халқ қабулхонаси мудири вазифасини бажарувчи Илҳом Ҳазратқулов айни шу мавзуда “Жиззах ҳақиқати” — “Джизакская правда” газеталари учун интервью бериб, жумладан шундай деди:\nЎзбекистон Республикаси Президентининг шу йил 17 январда “Аҳоли муаммолари билан ишлаш тадбирлари тўғрисида”ги Фармони қабул қилинди. Шу ҳаётбахш ҳужжат аҳоли муаммолари билан ишлаш соҳасида янги босқични бошлади.\n—Илҳом Ҳазратқулович, Фармон ижросини таъминлаш юзасидан олиб борилаётган ишлар, дастлабки натижалар билан ўртоқлашсангиз.\n—Шу йилнинг 15 февраль ҳолатига жисмоний ва юридик шахслардан 2657 та мурожаат қабул қилинди. Уларнинг 1921 таси ижро учун ҳудудий ташкилотларга юборилди. 416 та мурожаат Халқ қабулхоналарида кўриб чиқилди.\nМурожаатлар ташкилотлар, фуқаролар йиғинлари кесимида тақсимланиб, секторлардаги ишчи гуруҳига тақдим қилиб борилмоқда.\n—Секторлар фаолиятини мувофиқлаштириш, давлат идоралари ва уларнинг қуйи ташкилотлари томонидан уйма-уй юриш орқали аниқланаётган ижтимоий-иқтисодий муаммоларни ўрганиш ҳамда ҳал қилиш ҳақида ҳам фикр юритсангиз.\n—Жисмоний ва юридик шахсларнинг мурожаатларини мувофиқлаштириш, назоратга олиш, сайёр қабуллар савиясини кўтариш фаолиятимизда устувор аҳамиятга эга. Давлат ва хўжалик органларининг раҳбарлари жойларда тасдиқланган жадвал асосида Халқ қабулхоналари биноларида фуқаролар билан мулоқот ўтказишмоқда.\nБундай учрашувлар шаҳар, туман ҳокимлари томонидан 63 марта ташкил этилди. Прокурорлар 23 марта, ИИБ раҳбарлари 21 марта, бошқа ташкилот ва идораларнинг вакиллари 27 марта халқ билан мулоқотда бўлишди.\nМулоқотлар жараёнида фуқароларнинг 1134 та мурожаати кўриб чиқилди. Уларнинг 527 тасига ўз жойида ечим топилди.\nУйма-уй юриш чоғида фуқаролардан тушган 155 та мурожаат ва шикоят ўрганиб чиқилди.\n—Халқ қабулхоналари одамларни рози қилиш йўлида кенг қамровли ишларни амалга ошираяпти. Таҳририятимизга келаётган миннатдорчилик мактубларидан ҳам буни яққол кўриш мумкин.\n—Бундай хатлар бизларга ҳам тез-тез келиб турибди. Фикрим қуруқ бўлмаслиги учун айрим мисоллар келтирай.\nБахмал тумани, “Бахмал” ҚФЙ ҳудудидаги Шовшоқ қишлоғида яшовчи К.Тожибоевдан автомашина сотиб олиш учун пул ўтказганлиги, лекин машина ажратиш кечикаётганлиги ҳақида мурожаат келиб тушган эди. Вилоят Халқ қабулхонаси назорати остида мазкур мурожаат “Жиззахавтотеххизмат” АЖ мутахассислари томонидан ўрганиб чиқилди. Натижада К.Тожибоев қисқа муддат ичида “NEXIA-3” русумли автомашинани сотиб олишга эришди.\nФориш тумани, “Учма” ҚФЙнинг Қизилқишлоқ қишлоғида яшовчи Н.Исломовнинг мурожаати туман Халқ қабулхонаси ва Бандликка кўмаклашиш марказига юборилган эди. Яқинда бу замондошимиздан ҳам хат олдик. У Фориш туман ҳайвонлар касалликлари ташхиси марказига ишга жойлашибди. Дилга хуш ёқувчи бундай мактублардан беҳад хурсандмиз.\nСуҳбатимиз ниҳоясида шу нарсани таъкидламоқчимиз: Халқ қабулхоналаридан ҳеч ким норизо кетмайди”. Бу бизнинг кундалик шиоримиз.\nСуҳбатдош Илҳом Носиров.


“SMART KIDS” – янги ва инновацион болалар боғчаси\nОлтиариқ туманида “Smart kids” номли янги нодавлат мактабгача таълим муассасаси очилди. Мазкур болалар маскани “Обод қишлоқ” дастури асосида улкан бунёдкорлик майдонига айланган Қапчуғай қишлоғининг замонавий ва гўзал қиёфа касб этаётганига яна бир ёрқин далил бўлди.\nВилоят ҳокими Шуҳрат Ғаниев янги ва инновацион болалар боғчасининг тантанали очилиш маросимида иштирок этиб, ушбу муассаса эртанги кунимизнинг муносиб эгалари, соғлом ва баркамол авлодни тарбиялаб, камолга етказишига ишонч билдирди.\nЗамон талаблари асосида қад ростлаган муассаса қулай ва бежирим жиҳозлар, энг илғор технологиялар, педагогик ўқув-услубий қўлланмалар билан тўлиқ таъминланган бўлиб, болаларнинг мукаммал таълим-тарбия олишлари учун етарли шароитлар муҳайё этилган. Болалар кутубхонаси, ёзги ўйингоҳ, айвончалар, сузиш ҳавзаси, спорт майдончаси, 8 та гуруҳга мўлжалланган бежирим ётоқхона ва машғулот хоналари, овқатланиш хонаси, мусиқа зали, айниқса, тарбиявий ўйинчоқлар ва ранг-баранг ўқув қуроллари ҳар қандай болажонни мазкур маскан бағрига чорлайди, уларга болалик гаштини суриш баробарида муносиб тарбияланиш имконини яратади. Инглиз ва рус тиллари, ментал арифметиканинг янги инновацион методлар асосида ўргатилиши эса “Smart kids” фаолиятининг жаҳон стандарти талабларига мос мазмун касб этишини англатади.\n-Муассасамиз 200 нафар ўғил-қизларни қамраб олиш имкониятига эга, -дейди болалар боғчаси мудираси Дилдорахон Атақўзиева. – Ҳозирда 50 нафар болажонларимиз билан иш бошладик, қабул жараёни давом этмоқда. Ҳудуддаги кам таъминланган, ижтимоий ҳимояга муҳтож оилаларнинг 25 нафар болалари вилоят ҳокимлигининг моддий кўмаги асосида муассасамизда имтиёзли тарбияланадиган бўлишди.\nЖорий йилда ҳудудда яна 9 та ана шундай нодавлат мактабгача таълим муассасалари иш бошлаши кўзда тутилган.\n« Худудий бошқармалар фаолияти назорати\nМаҳорат, масъулият, тажриба »


Ҳўқанд тарихи ва адабиёти (3) « O'zbekiston ERK Demokratik Partiyasi\nҲўқанд тарихи ва адабиёти (3)\n07 July 2013 - 11:07\n(96 с.) Шоир ҲОЗИҚ\nБу киши асли Ҳиротли бўлуб, номи Мулла Жунайдулладур. Ислом шайхи номидаги бир тариқат аҳли шаҳзодалардан эди. Билимнинг Ҳиротда олган. Бухорода таҳсил кўрган. Табиати шеърияси ўткур Шоир бўлуб, 1810нчи йилларда Хўқандга келиб тушади. Сарой табиби бўлиб хизмат этади. Қаландарона вазъиятда бўлган диловор киши эди. Маҳдумзода бўлганидан тезда шуҳратланиб кетади.\nБул кишининг форсча шеърлари бадиий томондан жуда ўткур, бўлуб ишқий шеърлари жуда равон, сифатлаш ва киноялари жуда чуқур мароқлидур. Умархонга бир “Юсуф Зулайҳо” номидаги поэма ёзиб топширган эди. Тибга доир китоби борлиги сўзланади. Қўқондан уйланган. Бир Шоир ўғли бор эканлиги тўғрисида кучсиўроқ нақллар юради.\nУмархонга Бухоро амири Амир Ҳайдар нома юбориб ўзига тобеъ бўлишни сўраганда Ҳозиқ Умархонга бир жавоб шеъри ёзиб топширган. Бунда:\nСазадки, Амири Бухоро мутеъи ман гардад\nУмар ба тахти адолат муқаддам аз Ҳайдар\nдеб лутфомез жавоби рад шеърини юборган. Бу ўртада Амир Ҳайдар бир вақтлар ўз саройида бўлган Ҳозиқ томонидан ёзилиб Умарга тақдим этилганлигини ҳам эшитган эди. Бир вақтлар Умархон ўлганда Ҳозиқ томонидан марсия ёзилганлиги маълумдур. Муҳаммад Алихон вақтида ҳам Ҳозиқ Хўқандда турган эди.\nНиҳоят Амир Насрулло Маҳмуд оталиқнинг қизининг таърифининг эшитиб ғойибона ошиқ бўлади. Муҳаммад Али бу қиз отасини оламан деб лекин ёшликда бўлгани учун саройда тутганлиги бироқ вафот топиб қолиб ниҳоят ҳусни камоли зиёдалашиб 16 ёшга борганда Муҳаммад Али ўз никоҳига олгани сабабли шариатдан чиқди, ўгай онасини олди, деб қилган баҳона орқасинда Хўқандга аскар тортиб келиб Муҳаммад Алининг ва ўғли, укаси ва онасини ҳаммаси бўлиб 17 кишининг ўлдириб шул қизни олиб Хўқанднинг талаб, кўп қон тўкиб чиқиб кетди. Шоир Ҳозиқнинг ҳам бир неча катта одамларнинг оқ уйлик олиб кетади. Йўлда ҳар ким Амирга зафарномалар тақдим этадилар. Ҳозиқга, амир “қалай, қандоқ иш бўлди, яъни (95 с.) сиз қандай қарайсиз” деб сўраганда, ўзининг “Юсуф Зулайҳо” поэмасида бўлган шул байтни амирга ёзиб топширади:\nБуриди қоматат кони маломат\nБимонад ийн маломат то қиёмат.\nМаъноси: Бу ишинг билан бўйнингга ўлчаб маломатдан бир тўн бичдинг, бу кийган маломат тўнинг қиёматгача устингдан тушмайди.\nБуни ўқиб кўрган Насрулло ғазабланса ҳам фурсат пойлаб жим қолди. Бирга Бухорога боради. Бирор ой ўтади. Насруллонинг муносабати Ҳозиққа қараши ўзгариб бораверади. Охирда ёр-дўстлари Ҳозиқга бошқа ерга қочишни маслаҳат берадилар. Ниҳоят Шаҳрисабзга қочиб кетади. Унда табиб бўлиб юргани Насруллога эшитилади. Дўшабой деган бир ёмон қотил ўғрини топиб келиб унга Шаҳрисабзга бир баҳона билан бориб Ҳозиқни калласини олиб келишни буюради. Қотил қўлга тушиб, ревматизм баҳонасида Ҳозиқга учраб унга меҳмон бўлади. Бир кун кечаси ҳама ухлаган, одам йўқ пайтда муддаосини Ҳозиқга билдиради. Ҳозиқ бирор соатга ижозат олиб таҳорат қилиб энг сўнгги ғазални ёзиб воқеани қисман баён қилиб қўйиб Маснавийи шарифи мавлави Румийнинг китобини қўйиб ишорат қилади. Қотил китоб устида шаҳид этади. Эрта азонда каллани олиб Бухорога қараб йўлга тушади. Насрулло Шоирдан шундай ўч олади.\nҲозиқнинг ўлим олдиндаги ғазали … мазмун томонидан жуда чуқур мъанога эга бўлган бу ғазалнинг кўп Шоирлар мухаммас қилганлар. Шул жумладан Шоир Воланинг мухаммасини ёзиб кўрсатиб қўя қоламиз.\nМухаммаси бар ғазали ВОЛА\nНа қатлам кард он жаллодваш шўхи ғазабноки\nНа хунам рехт бо тиғи тағофил чашми саффоки.\nНа ман гаштам шахиди ханжари мужгони бебоки\nЧи сайдам манки на бисмил шудам на зеби фитроки.\nНа аз хунам замин олуда шуд на домани поки\nДарн дин гулдан бажуз жоно маро ҳамдам намебояд.\nКи дур аў жилваи у хотирам хуррам намебояд\nАз он ру ғайр оҳи дийдаи пурнам намебояд.\n(94 с.) Нигоҳамро тамошаи гули шабнам намебояд\nМан он дар кунжи ҳасрат ёди рухсори арақноки.\nНасиби хушмандон шаҳру ғам аздур гардун шуд\nЧуни шаҳди фароғат сарфи коми сифлаи дун шуд\nНамеднамки ҳоли аҳли маъни дар жаҳон чун шуд\nДилам аз бетамизиҳойи абнои замон хун шуд\nНабудий кош лавқи хотирамро нақши идроки\nГули боғи тараққий бу таназзул кай шавад зоҳир\nПаришон аст инжон ҳосили жамъияти хотир\nЧунин як нуқта бас гар фаҳм навбад ҳар киро қосир\nФалак каз сифларо иззат деҳад хораш кунад охир\nҲаво зад бар замин бардошт боло чун кофи хоки.\nДилам бе рўйи ту аз бўйи гул хуррам намегардад\nКи заҳми тиғи ишқаш толиби марҳам намегардад\nБа асори муҳаббат блҳавас маҳрам намегардад\nМаро шўри жунун аз панди носеҳ кам намегардад\nЧи имконаст роҳи шуъла банлал мушти хошоки.\nБа фикри зулфи у аҳволам аз сунбул паришонтар\nЗамони оҳам аз шамъи жамолаш афшонтар.\nБа ҳар суврат танам аз мўйи оташ дийда бежонтар\nНабошад доғ аз доғи ҳижри дўст сузонтар\nБа васли шамъ кай парвонаро з оташ буваж боки\nБувад аз зарар то хуршид зери гунбази хузро\nБа ҳусни дилфашриби у ки чун ман Волау шайдо\nБа жуз ранжу алам аз ишқи он нозоварин асло\nНадийдам дар баҳори зиндагий Ҳозиқ дар ийн саҳро\nБа ранги лола жуз доғи дилийю сийнаи чоки.\n(93 с.) Шоир Мулла Жунайдулла Ҳозиқ бир қадим тожик тилида ёзган ғазалида ўзи тўғрисида тубандагиларни ёзади. (Ҳозиқ – ўткур демакдир).\nНа маро сояи тубий ва на жавсар даркор\nҚади чун сарви сиҳи лаби шаккар даркор.\nШеъри мо жуҳҳати қатъият дар исботи камол\nТиғро жавҳар агар ҳост чи дигар даркор.\nДар суҳариҳо раҳи тақлид намепаймаям\nКилки моро набувад сархату мистар даркор.\nФитрати рост осойи дили равшан хурдаст\nХизрро дар шаби торик чан раҳбар даркор.\nШеъри мо аз хуйи хад ба худ аз хуши диласт\nНест бо мастийи мо шишаи соғар даркор.\nМо зи як нуқтаи дил нақши до олам хондем\nИлмиоро на кутубхона на дафтар даркор.\nҲозиқ осон набувад гавҳари гуфтор ба назм\nДили холий зи ғаму киссаи пурзар даркор.\n(121 с.) Шоир НОДИМ НАМАНГОНИЙ\nБу кишининг номи Мулла Эшонхон тўра бўлиб инқилобдан кейин вафот этди. Муқимий билан дўст бўлиб бирга сафар этгани маълумдур. Бунинг Жанжал қишлоғида қозининг меҳмонхонасида мулла Сотиболди деган бир йигитга қаратиб айтилган мушоралари машҳурдур.\n(131 с.) АКМАЛХОН ТЎРА.\n…Ёқуббекнинг куёвидир. Қачон ўлгани тўғрисида ҳозирча маълумотимиз йўқтур. Тахаллуси Акмалдур. Шодмон ҳожи ёшликда бунга бир мадҳия – шеър айтгани тўғрисида мақтаниб сўзлар эди.\nМустамлака даврида вафот этганлиги англашилади. Ҳар ҳолда бу киши Хўқандлик эмас. Тошкент уездига тобеъ Тўйтепа ва Пискент қишлоғидан экани ўз замонининг буюк шоири экани маълумдур. Форсча ёзилган бир қанча мухаммасларига кўзимиз тушди. Бедилнинг “Раҳматаст” радифли ғазалини мухаммас қилгани кўрилди. Намуна учун кўрсатамиз.\nФарғона шоирларига ошно бўлган. Олим бир киши экани англашилади. Бу киши Хўқандли Азимхожа эшонга қариндош бўлиб Низомий (Хўқандий) авлодидан экани маълум бўлади. Қабри Пискентда ва Тошкентда йўқ эмишдир. Сўнгги маълумотга қараганда Бухорода вафот этгна. Бу тўғрида Мулла Шиғавул қози томонидан ёзилган бир тарихи вафот бор эмиш.\nБу киши Фарғона Шоирларидан бўлуб, номи Хожамназардир. Марғилон уезди Водил райони Чимён қишлоғида йўл устидаги қабристонда мозори бор. 1133 ҳижрийда вафот этгани маълумдур (1695нчи мелодийда). Бу кишнинг бир девони эл орасида ўқулуб юрадур. Сўфиёнадур.\nЎш шаҳрида Нормуҳаммад эшон ва унинг ўғли Ҳожи Муҳаммад эшон арбираларидан.\n(с. 132.) ТАЖАЛЛИЙ\nБу кишининг номи авлоди Ҳусайнхон бўлуб, кўп кучли шоирдир. Имоми Раббоний авлодидан ва ҳазратларидандир. Яъқуббекнинг Шарқий Туркистондаги хонлиги даврида оталари билан Ҳиндистоннинг Деҳли шаҳаридан Қашғарга келган ва шунда туриб қолган. Бир неча вақтдан кейин адойи ҳаж учун бундан сафар қилиб Ҳижозга боради. Қайтиб яна Шарқий Туркистонда Йорканд вилоятининг Хожа ариқ деган жойида қолади. Бу сафарида бўлса керак хўқандлик машҳур шоир Фирқат билан шунда танишиб, уни бу ерга олиб келади. 1909 йилда Фирқат шунда вафот этади. 1917нчи йилларда ёшлари (Тажаллийнинг) 70 дан ошиқ эди. Садриддин Айний ёзиб ўтади. Ҳақиқатан ҳам хўқандли шоир Ҳожи Муҳиддин бул кишининг Хўқандга таклиф этгани, шунга жавобан шеър билан, ундай гавжум жойларга ўзим сиғсамда, оҳу нолам сиғмайди. Меним учун кенг бўш бу саҳролар даркор, деганининг эшитганим бор… Лекин шул байтни ким ёзгани тўғрисида билолмадим.\nҚўлида Ҳожи Муҳийнинг қалами билан ёзилган форсча рубоийси бордур. Бунда Ҳожи Муҳий фахр билан билдириб ўтади. Ўзига бўлган Тажаллийнинг иттифоқидан мақтанади. Бу ўринга шуни кўчириб ўтамиз.\nБархез Тажаллиё Тажаллийи дарёб\nҚурбони дилу … жонҳо дарёб\nЯъни аз халқи пок нутқ Муҳий\nОби хизру дами Масиҳо дарёб\nдеб ёзиб юборган.\nЭшонхон ҳазрат бин Соҳибзода вафот этганда унга ёзган 1303нчи йилнинг кўрсатиб ёзган марсияси бор. Фирқат, Муқимий, Муҳийларнинг ёзишган мушоиралари бор. 1308 мелодий билан 1890нчи йил бўлади.\n(122 с.) Йоркандли шоир Тажаллийнинг шеърларидан намуналар (бу киши тўғрисида 132 бетда).\nКўнглим қадидан офату сочдан шикан истар\nМансур бўлубдурки, дору расан истар.\nКўнглим агар ул халқаи гисуни тасаввур\nДевона жунун даштида байтул хазан истар.\nБағрини босиб тошқа ютар қонини мендек\nҲар ким санами сангдили гулбадан истар.\nИстар ҳарамли ишқни мажнун каби маҳдий\nБу ақл ила гумроҳ ўланлар қачон истар.\nНўши лабиға жону дилим майл қилурлар\nШиринни тили Хисрав ила Куҳкан истар.\nБу телба кўнгул тавба била боғласа паймон\nКўрган сани паймонаи паймон шикан истар.\nКўнглум яна мастона ўқур сураи Юсуф\nЯъни сени, эй соқийи гул пираҳан истар.\nЗебо санаму бодаи гулранг сезолмас\nҲар кимсаки лутфу карам … истар.\nМастона наво бирла қўяй Каъба сари юз\nКим йўлда мани муғбачаи роҳзан истар.\nМаҳв ўлди миёнингга ҳаёлим бу сабабдин\nДиққат қилибон қил каби нозик сухан истар.\nСўрдингки на истар сари кўйингда Тажаллий\nМиннат кўзига эй гули раъно тикан истар.\n Фирқатнинг вафоти 1913 йилдир. Бу ҳақда маълумотлар бор – А.Қ.


Трамп расман АҚШнинг янги миллий разведка раҳбарини тайинлади\nАҚШнинг янги сайланган президенти Дональд Трамп Индиана штатининг собиқ сенатори Дэниел (Дэн) Коутсни Америка миллий разведкаси раҳбари лавозимига расман тайинлади. Бу ҳақида республикачи жамоасининг сайтида хабар берилди.\n"Ишончим комилки, сенатор Дэн Коутс - миллий разведка раҳбарлигига тўғри танлов", - дея таъкидлади Трамп.\nУ Коутснинг профессионал соҳада чуқур билимларини аниқ намоён эта олгани ҳамда соғлом фикрлаш қобилиятига урғу берди. Трампнинг сўзларига кўра, разведка идорасини бошқариш учун айнан шу хусусиятлар зарур.\nКоутс бундай қарор учун Трампга миннатдорчилик билдирди. Сенатор у учун "Америка хавфсизлигини қўллаб-қувватлашдан муҳимроқ нарса йўқ"лиги ва бунинг учун қўлидан келганча ҳаракат қилишини қўшимча қилди.\n73 ёшли Коутс 10 йилдан ортиқ вақт давомида Индиана штати сенатори лавозимини эгаллаб келган ва сенатнинг разведка қўмитаси аъзоси бўлган. У кенжа Жорж Буш президентлиги даврида АҚШнинг Германиядаги элчиси лавозимида фаолият юритган.\nДональд Трамп янги раҳбар АҚШ миллий разведкаси Дэн Коутс


ФУТЗАЛ ВА СОҲИЛ ФУТБОЛИ ОММАВИЙЛИГИНИ ЯНАДА ОШИРИШГА БАҒИШЛАНГАН ЙИҒИЛИШ ЎТКАЗИЛДИ - PFС "Navbahor"\nФУТЗАЛ ВА СОҲИЛ ФУТБОЛИ ОММАВИЙЛИГИНИ ЯНАДА ОШИРИШГА БАҒИШЛАНГАН ЙИҒИЛИШ ЎТКАЗИЛДИ\nЎзПФЛ биносида 4 январь куни Футзал масалаларига бағишланган йиғилиш ўтказилди. Унда ЎзПФЛ мутасаддилари, ЎФА вакиллари, футзал бўйича мамлакат терма жамоаси бош мураббийи, миллий чемпионат олий ва биринчи лига жамоаларининг бош мураббийлари иштирок этишди.\nЙиғилишда бир қатор масалалар кўриб чиқилди. Футзал бўйича Осиё чемпионати санасининг эҳтимолий чўзилишидан келиб чиқиб, тақвимнинг кейинги қисмини шунга мослаш масаласи муҳокама этилди.\nШунингдек, келаси мавсум шу йилнинг сентябрь ойидан эътиборан старт олишига келишиб олинди.\nЎзПФЛ футзал чемпионатнинг навбатдаги тур ўйинлари санаси ва манзилини тез орада эълон қилади. Унга қадар эса клублар 4-24 январь оралиғида қишки трансфер ойнасидан фойдаланиб олиш имконига эга бўлади.\nМамлакатимизда футзални ривожлантириш биргина форматни ўзгартириш билан амалга ошиб қолмайди. Бунинг учун шу соҳа инфратузилмасини кучайтириш, клубларнинг моддий-техник базасини янада яхшилаш, маркетинг соҳасига профессионал нуқтаи-назар билан ёндошиш талаб этилади. ЎзПФЛ бу борада сезиларли қадамларни ташлади. Ортда қолган мавсумда чемпионатнинг бир қатор турлари “Спорт-ТВ” орқали тўғридан-тўғри эфирга узатилди. Бу билан футзал оммабоплиги ошишига ҳисса қўшилди. Футзал мусобақаларини ўтказиш ҳозирча Тошкент, Олмалиқ ва Жиззах билангина чекланиб қолиняпти. ЎзПФЛ бу рўйхатга босқичма-босқич Хоразм, Самарқанд, Қарши, Навоий, Фарғона ва Наманган ҳудудларини қўшиш ҳаракатида. Сабаби, футзал оммабоплигининг ошиши учун уни фақатгина маълум нуқтадагина ўйнаш кифоя қилмайди.\nЎзПФЛ, шунингдек, соҳил футболи спорт турини қайта тиклаш масаласида ҳам изланиш олиб боради. Ёзги трансфер ойнаси вақтида соҳил футболи мусобақаларини ўтказиш учун яхши имконият бор. Эндиликда мана шу имкониятлардан фойдаланиш устида ҳам иш олиб борилади.